Vint-i-cinc anys de comerç per la dignitat - CENT PER CENT\nVint-i-cinc anys de comerç per la dignitat\nI els anys passen de pressa… deia el poeta. De pressa, passen, deu pensar també tota la gent de l’associació Casal de la Pau – S’Altra Senalla, tant els socis, com els voluntaris. No debades, són vint-i-cinc anys, ja, que han transcorregut d’ençà que es va crear l’associació. La botiga ha passat de llavors ençà per dos locals del carrer del Pou Fondo, un ben davant l’altre, fins arribar a la ubicació actual, al carrer d’en Bosch, i amb sortida per darrere al pati de la torre del Palau.\nLa causa noblíssima de l’associació va captar ben aviat la participació voluntària de les ànimes més sensibles i compromeses de la vila. Alguns dels voluntaris fa més de quinze anys, i prop de vint, que es mantenen fidels al seu compromís amb el comerç just.\nLa botiga de S’Altra Senalla ha esdevingut tot un referent dins la vida comercial manacorina i compta amb molts de clients fixos de tot l’any, que es veuen incrementats quan arriben les dates senyalades de les festes de Nadal, entre d’altres.\nA més de contribuir sens dubte a la feina digna i als sous justs dels treballadors que elaboren els seus productes, la botiga de S’Altra Senalla és una baula més en el complex entramat associatiu manacorí. Gràcies a entitats com aquesta Manacor és més bon poble, més solidari, més compromès, més actiu, i més social.\nTot i que el comerç just garanteix sempre que qui ha elaborat el producte tengui una remuneració justa per la feina que ha fet, també és cert que no aconsegueix combatre les desigualtats en el món. Com diu l’economista Catalina Serra en l’entrevista que li hem fet aquesta setmana, “l’efectivitat del comerç just no serà real fins que no vegem que qualcú que habita al país d’origen on s’ha elaborat el producte el pot comprar al mateix preu que el compram aquí”. És allò tan senzill del quilòmetre zero i de l’economia globalitzada. Certament, tanmateix, la feina conscienciadora que ha fet S’Altra Senalla durant un quart de segle a Manacor és impagable i mereixedora de tots els elogis possibles. Ens hem de sentir afortunats de poder-hi anar a comprar i de comptar amb aquesta botiga com a part del nostre teixit associatiu i comercial. Una botiga que és més que una botiga. Enhorabona i que molts d’anys!\nprevious post: Orellanes de la padrina Parra\nnext post: Les primeres carreres de cavalls (II)


Selecció musical nadalenca de luxe per aquestes festes – Vilassar Ràdio\nSelecció musical nadalenca de luxe per aquestes festes\nArriba com cada any per aquestes dates la programació musical especial de Nadal, Cap d’Any i Reis.\nEs tracta d’ una acurada selecció musical de nadales (les clàssiques de tots els temps i les darreres novetats que han aparegut al mercat), que ha estat sel·leccionant, preparant i programant Xavi Puig, per amenitzar aquestes festes, marcades per les trobades més reduïdes i en les que, malauradament, no veurem grans reunions familiars, sinó taules amb dues bombolles de convivència com a màxim per culpa de la covid-19.\nDijous 24 a les 20h arrenca aquesta programació musical amb les nadales infantils per amenitzar les llars del nostre municipi mentre els més petits de la casa fan cagar el tió. Des de les 22h canvi d’estil, amb nadales de tots els gèneres i estils, en català, anglès i castellà, repassant grans clàssics de les darreres dècades del segle passat, fins a les del matí de divendres 25 de desembre, moment per rebre a les nostres cases artistes consagrats com Frank Sinatra, Bing Crosby, Perry Como o el gran Nat King Cole.\nTant divendres com dissabte 26 de desembre, Sant Esteve, el nostre fil musical està dedicat a aquestes festes amb nadales internacionals, catalanes i espanyoles d’estil pop, fresc i diferent.\nMoment per escoltar, amb la nostra bombolla de convivència, noves nadales de cantants com James Blunt i Dolly Parton, per exemple que estan d’estrena, o repassar les veus d’artistes com ara Judith i Meritxell Neddermann, ldues vilassarenques que no podien faltar en aquesta cita, però també, per exemple, Balumut, Cris Juanico, Catarres, el Petit de Cal Eril o Joan Dausà. En l’apartat de nadales en castellà estarem atents a les novetats, per citar-ne algunes, de Luis Miguel o John Secada.\nDivendres 1 de gener de 2021, començarem amb l’acompanyament musical nadalenc a partir de la 1 del migdia i fins les 6 de la tarda, quan tornarà a entrar el nostre fil musical normal tant seguit al Baix Maresme.\nDe cara a la Nit de Reis, arrencarem el dimarts 5 de gener a les cinc de la tarda. L’endemà, dimecres 6 de gener, pararem atenció especial a la franja horària de les 8 del matí i fins les 10.00 del matí, moment per acompanyar els nostres petits (i no tan petits) a l’hora de desembolicar els regals que ens hagin deixat ses Majestats els Reis de l’Orient, fins a les 6 de la tarda\nUnes nadales que es van refer completament des de l’any passat i que, per aquest 2021, milloren la seva proposta. Vilassar Ràdio emet aquesta edició especial nadalenca del nostre fil musical, des de l’any 2000. Així, sumen 20 anys desitjant-vos les bones festes d’aquesta manera.\nVilassar Ràdio emet per FM per al Baix Maresme al 98.1 i les seves emissions es poden seguir també per Internet\nNotícia anteriorFinalitzades les obres de substitució del clavegueram d’Enric Granados\nSegüent notíciaMissatge de nadal de l’alcalde i del govern


El Sagan Tosu, primer equip internacional en participar a The CUP | Ràdio Calella Televisió\nEl Sagan Tosu, primer equip internacional en participar a The CUP\nLluís Carreras i Manu Campàs, director esportiu i responsable màxim del The CUP, respectivament, van visitar els estudis de Ràdio Calella TV per presentar la quarta edició del torneig que compta amb el suport de l’Ajuntament de Sant Pol de Mar, la Diputació de Barcelona i la Generalitat de Catalunya. Entre els 8 equips escollits hi ha l’amfitrió, l’Atlètic Club Sant Pol, el RCD Espanyol –que defensa el títol-, el FC Barcelona, el Girona FC, el Reial Madrid, el Villarreal CF i el Betis.\nSatisfets perquè enguany s’ha materialitzat l’objectiu d’internacionalització que perseguia en les últimes edicions. És gràcies a la presència del juvenil del Sagan Tosu, club en el qual entrenava Carreras.\nEl president del Sagan Tosu té molt bona relació tant amb l’Atlètic de Madrid com amb el Betis i em va preguntar si hi podien participar a The CUP. Vam veure que el nivell del juvenil és molt alt, de fet un dels jugadors el tenia sempre al primer equip. Ara veurem quin rendiment tenen a la competició.\nThe CUP arrencarà el dijous 15 d’agost amb un doble partit inaugural entre l’Atlètic Sant Pol i el vigent guanyador del torneig, el RCD Espanyol; i un altre entre el Girona FC i el Barça. La final es jugarà el diumenge 18 a les set del vespre i es podrà veure, com els altres partits, pel canal Esport3 de Televisió de Catalunya, que també els emetrà en streaming.\nAmb tot, des de l’organització es treballa perquè el camp del Sant Pol estigui ple de gom a gom i hi hagi molt d’ambient a les grades.\nVolem facilitar que el fan vingui a The Cup i, per això, posarem graderies supletòries. Pel que fa a l’aparcament, estem a l’espera d’una reunió amb la Policia Local per valorar habilitar un espai que ens permetria oferir busos llençadora per arribar a les instal·lacions.\nL’entrada serà gratuïta i els assistents podran accedir a la zona gastronòmica de Foodtrucks. Hi haurà la d’hospitality per a patrocinadors i institucions, sense les quals l’organització reconeix que el torneig no seria possible.\nCada tarda, els voluntaris del projecte Polseres Candela tindran un estand per recaptar diners per a la lluita contra el càncer infantil. Campás explicava que la proposta els va arribar del grup de Calella.\nEns ho va proposar i amb en Lluís no vam trigar ni dos segons a confirmar que podien venir. Estan fent polseres amb els colors dels equips de The CUP, i evidentment tots els diners aniran a la lluita contra el càncer infantil.\nL’objectiu immediat de futur és ampliar el torneig al futbol femení. El projecte el tenen definit i van explicar que l’han presentat a diversos ajuntaments.\nHem parlat amb algun ajuntament i no s’ha arribat encara a un acord. Hi ha dues propostes en format femení presentades (…) Al futbol femení se li està donant ressò, sés necessari que els clubs hi apostin i nosaltres també ho hem de fer.\nUn dels patrocinadors de The CUP, Cruyff Institute oferirà 4 beques a futbolistes participants per cursar online un dels seus cursos formatius sobre gestió esportiva.\nSegüent Les autoescoles reclamen que es doni sortida a la llista d’espera per fer l’examen de circulació\nAnterior Gegants, castells, diables, música i curses de cintes per a la Festa Major de Santa Susanna\nCalella homenatja les víctimes de les bombes franquistes amb un monòlit


La plataforma de Soldeu o el pont de 'Basilea III' - Altaveu el diari digital d'Andorra\nLa plataforma de Soldeu o el pont de 'Basilea III'\n21/06/2017 (19:14 CET)\nLa plataforma de Soldeu o el pont de \_'Basilea III\_'\nPer Adam ÉS MIT\nEl nom oficial sembla que és “la plataforma de Soldeu”, però si ens atenem a les excuses, la denominació pot ser “la plataforma de l’Avet-FIS”; encara que ja rep el nom popular de “la plataforma de Calbolàndia”.\nMolt més justificadament, seguint la nomenclatura de les obres faraòniques de discutible interès públic, la podem batejar com el “pont de Basilea III”.\nL’avantatge d’aquest darrer nom és que s’ajusta a la motivació i els interessos dels seus veritables promotors. La jugada ni és esportiva, ni és cultural, ni és educativa i si m’apuren tampoc no té per objectiu salvar un imperi familiar amb peus de fang com diuen les xafarderies de poble.\nL’interès de la jugada no és “nacional”. Més bé és l’interès dels verdaders amos del país, dels qui decideixen quines empreses poden sobreviure i quines no, dels que volen fer una operació d’alta volada amb la complicitat dels seus peons al Govern i a la direcció d’Ensisa, sota el pretext d’una important prova del calendari internacional d’esquí.\nLa jugada forma part de les operacions d’enginyeria financera d’una entitat per adaptar-se a les noves normes internacionals de cobertura de riscos de crèdit i de retruc arribar amb millors qualificacions que la competència a la inajornable concentració del sector bancari.\nUna de les víctimes de l’operació ja ha dit o ja ha començat a dir-hi la seva. Però no és ni de lluny la víctima més perjudicada per la construcció de la plataforma; les víctimes més lesionades no estan a Encamp, ni al Pas de la Casa.\nSi deixem de banda les truites del Valira, la fauna i la vegetació de ribera i l’atemptat paisatgístic del megaprojecte, l’impacte de la immobilització de 25 milions d’euros en una inversió de rendibilitat negativa te dues víctimes clares: el comú canillenc i la societat Ensisa.\nEs descontrolarà l’endeutament total i la càrrega financera del comú, avui propietari del 50’11% de les accions d’Ensisa, fins a xifres incompatibles amb la Llei de finances comunals.\nEnsisa no sortirà millor parada; el seu actiu material s’incrementarà en un 50% amb aquesta inversió econòmicament improductiva i que crearà una bossa de pèrdues en el compte d’explotació de la societat. L’endeutament d’Ensisa, ja elevat en aquests moments, és dispararà així com les despeses financeres, comprometent en els pròxims quinze anys la seva capacitat de renovació dels actius propis del seu “core businees”.\nL’operació “Pont de Basilea III”, un projecte d’interès “inconfessable”, només té un beneficiari clar. La resta -Ensisa, Canillo i tot Andorra- hi perden.


CiU i ERC --els dos partits que es disputaran diumenge la victòria de les europees a Catalunya segons les enquestes-- han evitat el 'cos a cos' en el debat de candidats de TV3, i han optat per oferir les seves propostes sense entrar en crítiques creuades.\nDesprés d'uns últims dies de campanya marcats per retrets mutus, nacionalistes i republicans han apartat les seves picabaralles, han mostrat plena sintonia en la 'full de ruta' sobiranista i han deixat a una banda la política de retallades que han aplicat amb l'últim pressupost català aprovat.\nEl candidat d'ERC, Josep Maria Terricabras, s'ha permès fins i tot desitjar un bon resultat a les eleccions de diumenge a CiU i ICV-EUiA, argumentant que totes les forces que avalen la consulta han d'aconseguir molts vots per reforçar-la.\nAixí, han quedat enrere polèmiques de campanya com la del vídeo d'ERC caricaturitzant al líder de CiU a Madrid Josep Antoni Duran --que va enfadar als nacionalistes--, o la del president Artur Mas exigint als republicans tenir "dos dits de front" al fer segons quines crítiques en campanya.\nL'únic matís sobre la consulta que han demostrat és que, mentre Tremosa ha demanat un aval a CiU per reforçar al president Mas perquè és qui lidera el procés, Terricabras ha censurat que es vulgui "patrimonialitzar" la consulta dient que, si li va malament a Mas, es debiliten les opcions de votar el 9 de novembre.\nEl candidat d'ICV-EUiA, Ernest Urtasun, també s'ha mostrat partidari de defensar la consulta a nivell europeu, però ha marcat distàncies amb CiU afirmant que desitja un mal resultat de la federació en aquest comicis "perquè la gent ha de castigar a un Govern que està retallant la vida".\nGRANS FAMÍLIES EUROPEES\nEls candidats de PP, PSC i UPYD han mantingut el seu rebuig a la consulta tal i com l'han pactat CiU, ERC i ICV-EUiA: el socialista Javi López insisteix que és una qüestió sobretot interna que han de dirimir Mas i Rajoy; i el popular Santi Fisas i Teresa Giménez Barbat (UPyD) l'han rebutjat de ple.\nPP i PSOE han centrat la seva estratègia a reivindicar que formen part de les dues grans famílies europees --la popular i la socialista--, pel que representen les dues grans visions que hi ha a sobre de la taula i, per tant, el veritable vot útil en els comicis.\nUrtasun ha negat aquesta tesi, assegurant que socialistes i populars ja tenen un pacte 'cuinat' després del 25 de maig i que com representen d'únic és el mateix: l'Europa que avala que sigui la Troica i no el Parlament Europeu qui prengui les principals decisions.\nEn el primer debat de TV3 que participa UPyD --fruit de l'eurodiputat que han aconseguit en les últimes europees--, Teresa Giménez Barbat ha carregat contra els nacionalismes "profundament reaccionaris" que amenacen la unitat d'Europa, i ha acusat a PP i PSC d'apuntalar aquests nacionalismes.\nMalgrat que l'atac sofert dimecres contra el cotxe del ministre Cristóbal Montoro ha protagonitzat la campanya durant tota la jornada, en el debat entre els sis candidats no s'ha fet cap al·lusió als fets a Vilanova i la Geltrú (Barcelona), ni a si existeix un clima de crispació política a Catalunya.\nLa poca tensió que els comicis europeus susciten entre la societat --totes les enquestes apunten a una baixa participació-- s'ha traslladat al debat, en què, malgrat les discrepàncies sobre com encarar el procés sobiranista a Europa o les receptes per sortir de la crisi, han escassejat els enfrontaments directes entre uns i altres candidats i ha predominat el 'fair play', tot i que ha estat un debat viu en rèpliques i contrarèpliques.\nAixí, i més enllà de petites discussions per remarcar aquells espais amb vot fronterer entre CiU-ERC, entre ERC-ICV-EUiA, entre PSC i ICV-EUiA, entre CiU-PP i entre PP-UPYD, no hi ha hagut discussions dures, i el moment més tens l'ha protagonitzat Fisas quan, discutint amb Tremosa sobre el Corredor Mediterràni, li ha dit al nacionalista un sonor "Que no t'assabentes!".


L’Ajuntament de Sant Ramon destina amb entitats del municipi, més de 27.500 euros.\nEn els darrers mesos l’Ajuntament de Sant Ramon ha portat a terme, com cada any, la signatura dels convenis amb les diferents entitats del municipi per projectar les seves activitats.\nAquest any l'Ajuntament ha canviat el sistema de pagament amb les associacions. Anteriorment, amb els convenis signats les entitats ficaven els diners de la seva tresoreria i seguidament ho justificaven a l'Ajuntament. Un cop validats per l'interventor de l'Ajuntament cobraven la subvenció, Ara és a la inversa, l'Ajuntament és qui anticipa els diners a les associacions perquè realitzin les seves activitats i justificar-ho un cop acabades. L'avantatge és que no tenen que avançar els diners de la seva tresoreria.\nEls convenis signats han estat; l'Associació de Joves La Mansa amb la representant, Berta Rubió, per un cost de 7.500 euros. L'entitat del Futbol Sala amb el representant, Josep Maria Ribera, per un import de 1.400 euros. L'Associació de veïns de Viver a càrrec del seu representant, Jordi Duran, i representants de la seva junta per un import de 2.100 euros. L'Associació de dones a càrrec de la representant, Pepita Corretge, per un import de 900 euros. LEntitat Tennis Taula Portell amb el seu representant, Toni Sala, per un import de650 euros. La Coral de Sant Ramon amb la presidenta, Dolors Marba, i representants de la seva junta per un import de 1.000 euros. L'AMPA de l'escola amb la presidenta Miriam Arnaz per un import de 2.400 euros.\nCom a entitats noves, s'ha creat l'associació de veïns i veïnes de Gospi amb la presidenta Gemma Manau, amb un import de 5.000 euros. I l'associació Unió de Portell, amb el president Toni Sala. Aquesta entitat actualment està tramitant els estatuts i rebran 6.000 euros per part de l'Ajuntament. Totes dues entitats tenen com a objectiu organitzar les festes majors, com ja fan l'associació de veïns de Viver.\nA més, també s'han signat els convenis amb entitats fora del municipi, però que realitzen serveis per al municipi, com l'Associació Alba. Conveni signat per 1 euro per habitant, aquest any per uns 507 euros. I l'Associació dEsclerosi Múltiple per un import de 100 euros, col·laborant amb la campanya Mullat.\nTal com explica l'alcalde de Sant Ramon, Aleix Bochaca, la col·laboració de l'ajuntament amb les entitats és primordial perquè fan molta feina per al municipi dinamitzant activitats per a tota la població i donant vida al municipi. Amb total 'lAjuntament aporta a les entitats uns 27.557 euros.


Creadores de Gràcia: Descobrim el Projecte Minerva. Creient en allò que creen – :: TOT Gràcia | El TOT de la Vila de Gràcia ::\nPosted in Actualitat / Cultura / Economia / Educació / Societat\nFotografia: Projecte Minerva\nPunt de trobada i altaveu femení del talent femení de les dones de Gràcia, el Projecte Minerva es va gestar fa sis anys per fomentar la creació cultural de les gracienques, des del territori i amb perspectiva de gènere. Art fet per dones (i no pas ‘art femení’) no obligatòriament reivindicatiu però sí inevitablement compromès amb la necessitat de donar ressò a una veu invisibilitzada en un circuit artístic encara masclista i discriminador.\n“Donem una visió diferent, la de les veus silenciades”, apunta la Teresa Vergés. “I creem més enllà de la creació materna”, afegeix la Jéssica Herrera. Aquesta doble reflexió exerceix de leit-motif de les Creadores de Gràcia (www.creadoresdegracia.cat), una vuitantena de dones, -unes 25 es reuneixen de manera regular i fan projectes-, que sota el paraigües del Projecte Minerva produeix teatre, dansa, pintura, poesia, mosaics, clowns o performances, entre altres disciplines que abarquen des de les arts plàstiques fins a les escèniques, incloent el sector tèxtil. La iniciativa sorgeix el 2012 quan el Consell de Dones detecta que en aquest districte existeixen moltes creadores que, des de múltiples vessants artístiques, “es guanyen la vida i contribueixen a la societat amb les seves obres”, explica la Mireia S. Albrich, responsable de la cooperativa Trama que dinamitza i gestiona el Projecte Minerva. No estaven connectades ni compartien amb facilitat experiències perquè no hi havia un lloc on ferho i fins i tot moltes ni es coneixien. La solució va ser idear una plataforma digital per poder exposar les seves obres perquè no tenien prou visibilitat ni reconeixement social.\nÉs en aquest moment, i per diferències a l’hora de considerar què és art i què no ho és, que es creen tres formacions d’art amb perspectiva de gènere: Trama, la plataforma digital i el Projecte Minerva. Inclou, d’una banda, el catàleg, en el qual cada creadora pot tenir el seu perfil i gestionar-lo i, de l’altra, les trobades mensuals en què pot participar qualsevol dona creadora vinculada a Gràcia (per feina, història de vida, o perquè hi viu), de qualsevol edat i origen. “Som inclusives i intergeneracionals, ens empoderem”, recorda la Rosa Arrazola, i també interdisciplinars, un dels puntals del projecte ja que suposa “un enriquiment professional i personal que totes valoren, aprecien i fomenten”, destaca la Mireia S. Albrich.\nDe les trobades mensuals sorgeixen projectes que es volen portar a terme en col·laboració amb les altres creadores. Aquests projectes es gestionen a través de grups o sessions de treball col·lectives puntuals que permeten compartir les pròpies experiències i situacions viscudes i es converteixen en una font d’empoderament personal i professional, tant l’àmbit del gènere i la igualtat com també en el de l’art i la creació. A més, fomenten que, de manera natural, s’acabi generant un espai per la reivindicació i la lluita, però també un lloc per l’aprenentatge i la col·lectivització dels sabers.\n“L’avenç és que ara en podem parlar, ens atrevim a fer-ho, aquí ens trobem i no parlem de la regla. És un espai d’expressió i de solidaritat”, precisa l’Alejandra. “Ens permet veure que podem compartir coses i que no som rivals entre nosaltres, tal i com a vegades ens han inculcat”, recorda la Stefany. Totes dues formen part del Laboratori Me too, un equip en sinèrgia amb Minerva que desenvolupa internament un treball setmanal des de l’art i el cos de manera personal i col·lectiva al voltant de les violències i abusos sexuals i que en l’àmbit estatal s’ha materialitzat en la plataforma La Caja de Pandora. En un món i uns circuits artístics “androcèntrics i masculinitzats”, adverteix la Mireia S. Albrich, les creadores han de continuar sortejant obstacles i estereotips com la pròpia denominació ‘art femení’, ja que “fem art des del moment en què partim de zero amb el fang” recalca la Teresa Vergés.\nPrejudicis i discriminacions que, malgrat algunes -però insuficients- millores en l’àmbit de la igualtat, encara són ben vigents en exposicions de museus, on la presència femenina és inexistent o anecdòtica o en estudis universitaris de belles arts amb majoria de dones que han de veure com el reconeixement mediàtic o comercial es reserva exclusivament als seus companys. Cal un canvi radical de mentalitat des de casa que tingui continuïtat a les escoles. “He vist educadors encarregant treballs a alumnes sobre artistes i cap d’ells era dona”, es queixa la Stefany. Lluny de ser un impediment, la manca de local propi (no el consideren necessari) els dóna la llibertat de difondre les seves propostes per tot Gràcia, incloent el Centre Artesà Tradicionàrius, el Centre Cívic la Sedeta, la Biblioteca Jaume Fuster, l’Espai de Gent Gran La Violeta, l’Espai Albert Musons o la Sala Mezanina.\nIniciatives presents i futures |\nActualment, el Projecte Minerva té en marxa l’exposició multidisciplinària “El cos”, en la qual les creadores reflexionen al voltant del cos i les violències que s’hi exerceixen i el cos com a espai per la reivindicació, l’empoderament i el gaudi. “El cos de les dones ha estat un camp de batalla: cosificat, violat, violentat… però el volem reimaginar, reconsiderar, resignificar. El cos únic, divers, propi i perfecte”, subratlla la Mireia S. Albrich. També organitzen les rutes Minerva pels tallers de creadores del districte, en les quals es pot veure com treballen i conèixer les disciplines que desenvolupen i la seva història (pròximament s’hi incorporaran les creadores literàries). D’altra banda, el laboratori Me Too, grup de treball en què hi ha dones que no formen part del grup Minerva, culminarà el seu treball en una obra teatral i performativa. Com a projectes futurs, el grup treballa en actes específics per a la Festa Major de Gràcia o el 25 de novembre, aixi com en un vídeo col·lectiu d’uns 5-6 minuts de presentació del Projecte Minerva (naixement, components, objectius, activitats…) i en càpsules de vídeos personals d’entre un minut i un minut i mig en el qual les creadores apareguin treballant al seu taller/lloc de creació i expliquin el que creguin convenient sobre elles mateixes i, al mateix temps, responguin una pregunta comuna (a decidir) sobre el projecte A l’horitzó també es prepara un projecte educatiu que entri a les escoles i instituts a través d’activitats i tallers per visibilitzar les dones artistes i perquè la canalla tingui referents, “qüestionant els paràmetres masclistes que regeixen el nostre criteri i la nostra realitat”, indica la Mireia S. Albrich. Per unir-se al projecte, només cal ser creadora de Gràcia i tenir molta actitud i ganes.\nAl seu web www.creadoresdegracia.cat, hi trobareu tota l’informació a través de notícies, fires i exposicions que realitza el col·lectiu. A més també hi trobareu una guia de totes les artistes que el formen, amb al seva obra i les vies de contacte.


El PSM opina. 23/02/2007\nArticle de Nanda Ramon, candidata del Bloc per Palma, publicat avui a Tribuna Mallorca.\nEl 70è aniversari de l’afusellament d’Emili Darder arriba en un moment de convulsió política: corrupció, coacció, revenja, manipulació, impunitat... semblen ser a Mallorca “marca de la casa”. En aquest context de desprestigi i de perillositat de l’esfera pública no sembla fàcil captar “noves vocacions” per a la causa política.\nSetanta anys després, és més evident que mai que l’afusellament d’Emili Darder –i Antoni Mateu, Antoni Ques i Alexandre Jaume– va ser concebut com un càstig “exemplar” contra el republicanisme mallorquí, però també la decapitació d’una avantguarda intel·lectual i ideològica que de vegades sembla que encara no hem sabut restituir.\nParal·lelament els més de 3.000 morts i desapareguts durant la repressió franquista –uns altres, per cert, també pendents de restitució– també han ajudat a difondre un missatge diàfan a Mallorca: «No et fiquis en política».\nDeu ser per això que molts de joves prefereixen canalitzar el seu compromís social o patriòtic al marge de la política o –més sovint encara– van simplement a la seva bolla.\nPer això, convé aprofitar l’efemèride del 70è aniversari per recuperar la trajectòria i l’aportació d’un gran batle i difondre la seva idea de país i el seu model de ciutat. I per tenir sempre present que –a pesar del seu origen burgès, de la seva situació acomodada, de la seva brillant carrera professional– Emili Darder va decidir dedicar –i perdre– la vida al servei del compromís social i patriòtic que compartim. Un sacrifici infinitament més gran que el que ens desanima ara.\nDesprés de 70 anys, Emili Darder no ha de ser un record, sinó un referent una guia.�


Tot comença quan per instagram llegim recomanacions d’altres viatgers i fotos del Village de Noël a Le Barcarès, un lloc que es transforma en un món màgic de jocs i diversió amb el Nadal i les llums de colors són els protagonistes. Així que sense tenir-ho previst vam escapar-nos un parell de dies a visitar aquest poble de Nadal, pensant sobretot, que als nens gaudirien molt!\nVistes des de la Nòria a Village de Noël\nVistes a la Nòria i pista de gel\nLe Barcarès és una ciutat situada a la costa sud est de França, a només 15 min de Perpinyà i a unes 2- 3 hores de la majoria de llocs de Catalunya. A l’estiu sembla ser un lloc molt turístic perquè està ple d’apartaments buits ara a l’hivern, però des de finals de novembre i fins a mitjans de gener el poble es reinventa amb un espectacular indret de Nadal.\nEs tracta d’un recinte amb diverses atraccions, amb les típiques casetes de Mercat de Nadal, amb botigues i parades de menjar, una gran pista de gel amb dos pistes i una zona de tobogans de gel, un parell de laberints amb figures il·luminades, etc.\nBola amb fullets il·luminats\nPer poder entrar al recinte cal pagar 5€ els adults, els nens és gratuït, i llavors a dins cal pagar per pujar a cada atracció, i no és gens econòmic, la Noria val 10€ els adults, i nens a partir de 5 anys 6€, el carrussel 3€, etc.\nCada dia fan alguna activitat programada especifica, segons l’agenda d’activitats, el dissabte i diumenge que hi érem feien un espectacle amb carrosses i personatges sobre xanques ballant.\nEspectacle amb carrosses i personatges sobre xanques ballant\nAtraccions i zona de descans amb antics telecabines\nNosaltres hi vam anar una tarda-vespre per poder-ho veure de nit tot il·luminat, però al ser dissabte i durant les festes de Nadal hi havia molta gent, massa, vam marxar a les vuit del vespre ja cansats cap a l’apartament.\nL’endemà al matí vam aprofitar per passejar per la platja de davant l’apartament a Le Port Leucate enganxat a Le Barcarès, a només 10 minuts.\nPlatja de Port Leucate\nEl Village obre a les 11h del matí, així que ja a aquesta hora hi vam anar, i la veritat és que vam poder gaudir sense aglomeracions, anant primer de tot a patinar sobre gel els quatre durant una bona estona, i ja cap al migdia vam anar a dinar uns frankfurts a unes taules a l’exterior aprofitant que feia molt de bo al solet.\nEntrada al Village de Noël\nCasetes de fusta del Mercat de Nadal\nDesprés de dinar vam aprofitar per anar a tirar-nos pel tobogan de gel, …súper divertit!! Després va tocar visitar l’espai de les figures de glaç, un espai que vam visitar ràpid, ràpid, perquè hi feia un fred que pelava!!\nI alguna atracció més, i altre vegada al laberint màgic de les figures i arbres nevats.\nEstàtua vivent de Charles Chaplin\nTobogans de gel\nTren de Pare Noel, atracció per nens\nVista des del Vaixell\nJa cap a les cinc i quan es tornava a omplir vam marxar cap a visitar l’espai de l’Experiència dels Barrufets, a 10 min del Village de Noël. Amb l’entrada al Village fan 5€ de descompte que val la pena, perquè l’entrada en temporada alta és de 15€ els adults.\nRecorregut de l’Experiència dels Barrufets\nConsisteix en un recorregut per diferents espais, que cal anar passant un darrera l’altre, tots ells ambientats amb els Barrufets, el bosc, el poble dels personatges blaus, la presó del gargamel, alguns d’ells amb activitats per nens (tobogans, etc) fins a arribar a l’espai final i més atractiu…. amb unes ulleres 3D gaudeixes de l’experiència de volar com una cigonya fins arribar al poble dels Barrufets. Això últim ens va agradar molt a toooots!! Genial!! Hi vam passar unes dues hores.\nPoble dels barrufets amb les seves casetes de bolets\nAtracció final amb les ulleres 3D\nL’endemà ja vam marxar cap a casa passant per Vilafranca del Conflent, on hi feia un fred terrible, sort que pujant al Fort Liberia, se’ns va passar el fred. Una pujada de més de 20 minuts per el camí del costat amb camí i escales fins arribar al Fort i ja a dins, més escales 400 més. La visita val la pena, perquè està molt ben conservat, amb els passadissos secrets, recreacions d’espais, etc. I ja per acabar més de 800 graons per baixar per el subterrani més llarg d’Europa!\nCarrer d’accés al Fort Liberia\nEntrada al Fort des del camí de pujada\nVista des de la muralla del Fort\nArxivat com a: Sin categoría, Sortides Etiquetat com a: barcarès, França, nadal, viatjar, viatjar amb nens\nLorena ha dit\n06/01/2020 a les 13:03\nHola, m’agradaria saber el preu per entrar a la pista de gel.\n07/01/2020 a les 13:53\nBon dia Lorena,\nHi ha varies opcions de preus, crec recordar, que els adults eren 13 €, i nens fins a 5 anys gratuït. Si són més grans els nens hi ha un paquet familiar però no recordo el preu. Allà mateix pots comprar els tiquets per baixar per el tobogan de gel, i si que recordo que 10 viatges sortia a 8€.\nNatàlia ha dit\n03/10/2020 a les 06:18\nA on us vau allotjar?\nSabeu d’apartaments a prop dels llocs visitables?\n10/10/2020 a les 17:48\nEns vam allotjar a Port Leucate, a 5 minuts en cotxe de parc de Nadal, teniem l’apartament a davant de la platja i és una zona tranquila. L’apartament petit però molt net i correcte, bona qualitat-preu. Es diu MAISONNETTE VUE MER PIEDS DANS L’EAU WIFI.\n15/12/2020 a les 11:16\nBon dia : sabeu si aquest any es fa el parc de Nadal?\nLány passat hi vaig esser-hi i em va semblà preciós.\nSandra Sanjuan vives ha dit\n16/11/2021 a les 12:43\nLo dels barrufets es cada any?\nAnna Barcelò ha dit\n22/11/2021 a les 12:58\nAquest any es fa el parc???\n23/11/2021 a les 10:49\nSi que es fa, del 25 de novembre del 2021 al 9 de gener de 2022, i la web del mercat de nadal és aquesta http://www.noelbarcares.com\nTeresa Verdaguer ha dit\n24/11/2021 a les 14:46\nNosaltres hi volem anar demà i no sabiem si estava obert.\nNüria ha dit\n29/11/2021 a les 23:39\nHola!!! quin post més interessant!!!! Amb tots els detalls! Nosaltres voldriem anar amb una filla de 8 anys i un fill de gairebé 2 (tema cotxet) suposo que necessari oi? i si vols anar al matí al village i després marxar i tornar a la tarda nit, has de tornar a pagar entrada?I on us vau allotjar? Jo estic mirant un apartament a airbnb.\n03/12/2021 a les 16:05\nHola Nüria, moltes gràcies!!\nDoncs us agradarà molt, podeu anar perfectament amb cotxet tot és molt planer i us anirà genial. Si, sinó ho han canviat l’entrada no et permet entrar i sortir vàries vegadaes. Nosaltres ens vam allotjar en un apartament a Port-Leucate, a 5 minuts en cotxe del parc.\nGràcies a tu i salut!! i Bones festes i bon mercat de LeBarcares!!!!\nIsabella ha dit\n08/12/2021 a les 09:35\nMoltes gràcies per la recomanació, vam passar una vetllada molt maca en família.\nAls que hi aneu, us recomano tot, menys rl lloc de raclette, no demaneu tl de pernil “ibèric”, que no en té res, és del país i del dolent, i vigileu no us posin el formatge cremat, que ho fan.\nSi aneu entre setmana l’entrada són 2 € excepte dimecres i festius. Està molt bé.\nGràcies per compartir-ho Anna, els nens ho passen d’allò més bé!\n09/12/2021 a les 09:38\nMoltes gràcies a tú per les recomanacions també, són genials per els que estiguin interessats en anar-hi. Gràcies per escriure i compartir la vostre experiència.\n08/12/2021 a les 09:58\nuna pregunta, quines són les mesures civid per travessar la frontera? què s’exigeix?\n09/12/2021 a les 09:45\nBon dia Natalia, gràcies per escriure i perdona però en aquesta qüestió no et puc ajudar, vaig compartir la meva experiència del mercat l’any 2019 (sense pandèmia covid-19). No puc informar-te d’una qüestió tant concreta com aquesta que no té res a veure amb el Mercat de LeBarcares, això ho hauries de mirar en alguna pàgina web dels governs corresponents, només a títol d’opinió crec que són les mesures que demana el país entrant, és a dir, França i això està bé consultar-ho al moment de viatjar-hi perquè poden anar canviant. Suposo que és el passaport covid amb la pauta complerta, però millor consulta també per quines edats i requisits poden demanar-vos.\nEspero haver-te ajudat un xic!\nRespon a Teresa Verdaguer Cancel·la les respostes


Gran participació dels castellonencs en les activitats de la Diputació durant les festes de Nadal\nUn total de 3.391 castellonencs han participat en la quinzena d’activitats culturals que ha programat la Diputació durant aquestes festes nadalenques, tant en la capital de la Plana, com en altres tres municipis (Sant Mateu, Viver i Moncofa) on ha començat el Circuit de Titelles ‘Titellavolta’. Quant a la ciutat de Castelló, el Govern Provincial ha contribuït a l’activitat cultural amb cinc concerts, tres espectacles familiars i tres exposicions que han atret 1.700 persones.\nEl diputat de Cultura, Vicent Sales, ha explicat que “l’acolliment del públic ha sigut molt bona. Hem comptat amb una gran participació de xicotets i majors, i el Centre Cultural Provincial de les Aules s’ha omplert d’activitat i de castellonenques durant aquestes dates tan entranyables. La dinamització cultural de la ciutat de Castelló i dels pobles on s’ha desenvolupat ja Titellavolta ha sigut una realitat durant aquestes festes, i anem a continuar fent d’aqueixa dinamització cultural un actiu per a tots els nostres municipis durant tot l’any”.\nTitellavolta, el circuit de titelles, ha consistit en una exposició de titelles, un taller de construcció i maneig de titelles. En els tres pobles que s’ha desenvolupat aquests dies ha comptat amb una participació de 1.687 persones. Durant enguany i, en dates per concretar, el circuit passarà per les localitats de Llucena, Vilafamés, Cabanes, Sant Joan de Moró i Alcalà de Xivert.\nEl diputat ha recordat que “per cinqué més consecutiu, el Centre Cultural les Aules participa en el calendari cultural de la capital oferint una programació que s’estructura sota la denominació d’Espai Cultural Obert. Així, des del mes de setembre, s’han anat desenvolupant accions culturals entorn de la música, el teatre, els jocs i les exposicions i per a aquest mes, sense oblidar aqueixa línia cultural, s’han preparat altres activitats noves, amb l’objectiu que atraguen un nombrós públic a aquest centre cultural de la Diputació”.\nRica programació per al mes de gener\nLa Diputació ha programat un complet calendari d’activitats culturals en Les Aules durant aquest primer mes de l’any. Així, Improplana Cicle de Teatre d’Improvisació és la primera de les campanyes. Es tracta d’una forma de teatre que es presenta com un producte acabat, en el qual els actors i el públic van descobrint la trama de la història a mesura que va cobrant vida en l’escenari. Improplana és l’agrupació que desenvolupa aquesta tècnica en Castelló i realitzarà, durant el mes de gener, en l’Espai Cultural Obert, un cicle que consisteix en dos espectacles, un match d’improvisació i una master class per a divulgar aquesta disciplina teatral.\nA més de teatre, els castellonencs podran gaudir aquest mes de gener de quatre concerts que, sota la denominació de ‘Música Nostra’, els diumenges 10, 17, 24 i 31 de gener comprovaran la creativitat de sengles grups que ofereixen la seua música en valencià. En primer lloc serà Tomàs de los Santos i els següents diumenges estaran Gener, Andreu Valor i Novembre Elèctric\nA més d’aquest divers cartell d’activitat, els castellonencs podran gaudir aquest mes de dues noves exposicions de pintura. La primera, de pintura i escultura, amb el provocatiu títol de ‘Per la cara’ de la mà de Conxa Llombart, romandrà exposada fins al dia 23 de gener. I la següent, de tècnica singular que treballa José Antonio Antolí amb el títol ‘L’art de pintar amb foc’, podrà contemplar-se a partir del 26 de gener.\nLa pàgina web de la Diputació inclou informació de totes aquestes activitats a través de l’agenda provincial, així com s’anirà informant també a través de les xarxes socials.


Psicologia perinatal - Simbòlics Psicoteràpia\nA Simbòlics Psicoteràpia oferim atenció psicològica en els diferents àmbits de la maternitat, des d’una perspectiva conscient, integradora i respectuosa:\nDificultats en la concepció, processos de reproducció assisitida\nReducció i/o prevenció d’ansietat, por durant l’embaràs i davant el part\nProcés emocional de l’embaràs i el postpart\nConsciència i integració del part i cessària a la biografia personal\nDepressió pospart (test de depressió postpart online)\nDificultats de vincle amb el nadó\nAdaptació personal de la maternitat o paternitat\nCreixement personal des de la maternitat\nAcompanyament en el dol i recolzament emocional en casos de mort gestacional i perinatal\nPsicologia de l’embaràs i la criança\nUna maternitat neix abans, molt abans que un part. Els canvis que es produeixen en aquest camí poden ser tan intensos, tan aclaparadors, que a vegades un recolzament professional pot ajudar en aquest trànsit. A Simbòlics Psicoteràpia oferim un servei especialitzat de Psicologia Perinatal, per tal d’acompanyar la madre o el pare en aquest procés.\nLa maternitat és una experiència profundament transformadora, que ens empeny a adaptar-nos, a canviar, a dubtar, a transformar-nos. És un camí que no està exempt de dificultats, on també es poden obrir portes per al creixement personal.\nLa Psicologia Perinatal ofereix eines per al treball psicoterapèutic des de la preconcepció fins els primers anys de criança. Un acompanyament psicològic càlid i especialitzat pot afavorir la salut psicoemocional de la mare, del nadó, i de la família.


39° 25′ 19″ N, 0° 20′ 21″ O / 39.421944444444°N,0.33916666666667°O / 39.421944444444; -0.33916666666667Coord.: 39° 25′ 19″ N, 0° 20′ 21″ O / 39.421944444444°N,0.33916666666667°O / 39.421944444444; -0.33916666666667\nCorreguda de Joies, en la Festa Grossa\nLes primeres notícies que es tenen de la zona de Pinedo daten de la conquista de València de Jaume I, ja que en eixa zona acamparen els soldats provinents de Tortosa. En record de la conquista, els mateixos soldats erigiren una creu de pedra, que es conegué com a la Creu de la Conca i donà nom a la partida durant uns quants segles. No obstant això, el Llibre del Repartiment de València no parla de cap alqueria ni lloc d'importància a la zona, i els texts posteriors de viatgers i geògrafs parlen d'un terreny pantanós i erm, de terres incultes i gran insalubritat. Molt probablement, esta àrea no va començar a poblar-se fins ben entrat el segle xviii, coincidint amb el retrocés dels límits de l'Albufera i el final de les incursions dels pirates barbarescs.\nFins al segle xix, Pinedo, en aquell temps dependent del municipi de Russafa, encara constituïa una extensa zona de marjal dedicada en part al cultiu de l'arròs, escassament poblada i separada de la platja per una densa pineda, prolongació de la Devesa del Saler, fet que probablement explica l'origen del topònim Pinedo. El nucli en si naix entre finals del segle xviii i principis del XIX a partir de l'eix nord-sud que conformava la carrera del Riu (aproximadament l'espai que hui ocupa l'autovia del Saler) i un altre eix menor perpendicular que enllaçava amb la platja. En 1840 Pinedo tenia 358 habitants i molts locals comercials, fet que el convertia en un dels nuclis principals d'eixa zona de l'Horta. En 1877 Pinedo, amb la resta del municipi de Russafa, quedaren annexionats a València.\nEn 1940 Pinedo ja tenia 2.975 habitants, població que es mantingué fins a la dècada de 1960, en què la població decaigué ràpidament. Eixe fet es degué en part a l'èxode rural, encara que fon molt més determinant la construcció del llit nou del riu Túria, que comportà la destrucció de bona part de l'horta, un gran nombre de vivendes i inclús l'església parroquial. No obstant això, des de mitjans de la dècada de 1970 la població tornà a augmentar, fins a aplegar als 2.078 habitants en 1986.\nSón freqüents les troballes arqueològiques submarines a la costa davant de la localitat, en les quals s'han recuperat àmfores des de l'època romana fins a l'edat mitjana, ceps i armelles de plom. Entre les troballes destaca una escultura en bronze del déu Apol·lo, que es va trobar el 8 de desembre de 1963.\nEl nucli, que sorgí a finals del segle xviii, cresqué ràpidament durant els segles XIX i xx fins a la dècada de 1960, quan la població es reduí dràsticament a causa, principalment, de la construcció del nou llit del riu Túria. En 2017 tenia 2.531 habitants, la majoria dels quals vivien en el nucli principal.\nObtingut de «https://ca.wikipedia.org/w/index.php?title=Pinedo&oldid=29217226»


L'Església no arriba a final de mes La República\nL’Església no arriba a final de mes\nSi ara fa uns dies us narràvem que el germà del Papa de Roma havia planejat fer un guateque d’aniversari al Vaticà d’una despesa considerable d’euros, des de l’Església catalana […]\nSi ara fa uns dies us narràvem que el germà del Papa de Roma havia planejat fer un guateque d’aniversari al Vaticà d’una despesa considerable d’euros, des de l’Església catalana s’afirma que hi ha problemes de fiançament.\nEl cardenal Lluís Martínez Sistach va presentar ara fa uns dies els números de la santa institució a Catalunya i va explicar que tem per les seves finances degut a la crisi econòmica mundial. Tot i això, va presentar els números i l’Església té un superàvit de 155.000 euros.\nMalgrat tot, Sistach té la por al cos. ‘No podem obligar ningú, però ens seria molt útil tenir ingressos estables’. Al mateix temps va defensar que ‘de la mateixa manera que fa segles existia el delme, seria convenient que els catòlics i tots els qui aprecien la feina de l’Església aportessin un percentatge fix. Pot ser una aportació de l’u per cent dels ingressos o ingressar cada mes per domiciliació bancària els diners corresponent a un dia de treball’, va suggerir com qui no vol la cosa.\nDurant 2007, l’arquebisbat de Barcelona va ingressar prop de 16.272.892 euros i va gastar 16.118.234 euros, fet que suposa un superàvit de 154.657 euros. L’interventor de l’arquebisbat de Barcelona, Pere Alegrí, va aclarir que 1.788.833 són donatius puntals aportats per quatre institucions i entitats, que el cardenal Sistach va declinar amablement revelar.\nJa ho diuen les benaurances: ensenyar qui no sap, donar de menjar a qui ho necessita. L’Església, per si de cas, tot i el superàvit, segueix demanant almoïna.


NBA Finals de Conferència II | La Vida en Pau\nMi forma de ver la vida y el mundo que me rodea\nNBA Finals de Conferència II\nPublicado en 21 mayo 2008 por Pau\nA la Conferència Oest la cosa està així:\nDos èquips ara mateix potentíssims i bastant més divertits de veure que els de l’altre final.\nSan antonio Spurs, un èquip potser amb menys història al segle passat a pesar d’haver tingut a les seves files clàssics com George Gervin una bèstia parda que té el rècord de la lliga en anotació en un quart, 33 punts, i Artis Gilmore un altre mag del bàsket.\nPerò en el segle que corre tenen ja 3 títols de l’NBA de vuit que s’han disputat. El tàndem Robinson – Duncan va dominar els taulells alguns anys i va començar l’hegemonia d’aquest principi de segle, compartida amb LAL.\nUn èquip, èquip, que juguen tots a una, tot i la presència de tres All-Stars com són Duncan, Parker i Ginobili. Tres animals ofensius que produeixen una quantitat de punts per partit que fa tremolar a qualsevol.\nA aquest play-off:\nDuncan 19,3 Ppp, 13,3 Rpp i 2,7 App\nGinobili 20 Ppp, 4 Rpp i 4,3 App\nParker 23,7 Ppp, 3,6 Rpp i 6,3 App\nA part de defendre quan s’ha de fer, fer jugar a tot cristo que hi ha a la pista, marcar el ritme que volen i buscar al més necessari a cada moment. Realment eficients.\nSense arribar a l’aborriment dels èquips del Est, no són el millor èquip per gaudir de l’espectacle que esperes de l’NBA.\nLos Angeles Lakers, l’èquip de la majoria de la meva generació a pesar del Déu Jordan.\nEl segón èquip amb més títols de la lliga després de Boston amb els que se les van picar molts anys als principis dels vuitanta. Jugadors tant mítics com Jabbar, Worthy, Scott, West i les grandioses llegendes, semi-Déus Chamberlain i Jhonson.\nDesprés de Jordan per mí el millor de tots els temps i amb el que més he gaudit, m’he emocionat, he saltat del sofà, el gran personatge que és i ha sigut Magic. El gran Magic amb pases impossibles, canastes de canto i caient, amb el somriure sempre a la boca, ensenyant tota la filera de blanques dents, amb aquella pinta desgarvada i simiesca que feia al camp. Un geni sens dubte, un dels més grans de l’esport que més m’apassiona.\nAnem per feina que m’envaig per els “cerros de úbeda” recordant aquelles finals, els All-Stars i l’olimpíada del 92 del gran Magic.\nEm faig vell, ja ho veig.\nParlàvem dels Lakers, que per cert m’he descuidat mencionar al grandiós, la bèstia de l’ampolla, Shaq, el tio més gran, que he vist mai moure’s tant ràpid.\nLakers té 3 campionats, com SAS d’aquest segle, o sigui que quasi s’ho reparteixen tot entre ells dos en aquest principi de segle. Miami té l’altre campionat, si la memòria no em falla.\nEl problema en aquesta eliminatòria és que no puc ser objectiu, em tira molt el gran Gasol i l’admiració per l’espectacle, que desplega cada nit Bryant. El trio que amb aquests dos fa Odom els fa temibles per als seus rivals.\nGasol 20 Ppp, 8,6 Rpp i 4,5 App\nBryant 33,3 Ppp, 6,3 Rpp i 6,8 App\nOdom 15,6 Ppp, 10,7 Rpp i 3 App\nQue tampoc està malament.\nPerò sincerament, i siguent realistes, no veig a Gasol parant a Duncan, cosa que em sembla que serà molt desequilibrant. A més de tots el extres, com un cotxe de luxe que té SAS, tios que sortint desde la banqueta et fan una destrossa en cinc minuts i tornen a seure com si no hagués passat res, per exemple Horry, Finley, Thomas Stoudamire, etc, nois dolentots que et claven tres triples en tres jugades a més d’haver posat de mala llet a tot cristo de l’èquip contrari i haver fet perdre els papers almenys a un parell de jugadors, carregant-los de faltes inclús d’alguna tècnica.\nLakers té un joc fluïd, bonic, ràpid, té a Fisher repartint joc i movent la pilota amb molta agilitat, però ja és grandet i no és Parker. Anoten molts punts, i no hi ha ni Déu que pari a Kobe, tot i estant lessionat com està.\nAmb tot això, crec que SAS guanya a LAL 4-3.\nNomés si la lessió de Kobe no el molesta, l’emprenyen prou per que surti al camp amb la “mirada del tigre” i amb ganes de menjar-se al seu rival dels últims anys (sota pressió creix i funciona com una bèstia desbocada) i que el Pau fagi partits dels més bons de la seva carrera, anotant, rebotejant i defenen com ho pot fer, poden canviar aquesta predicció.\nNo crec que pugui veure cap partit en directe, però tancaré el ulls i m’els imaginaré. El bàsket és màgia i la màgia és imaginació, fantasia, emoció i imaginació.\nEl meu desitg és que Gasol sigui campió de l’NBA amb els Lakers, però no sé si aquest any podrà ser.\nEsta entrada fue publicada en Bàsket, NBA por Pau. Guarda el enlace permanente.


Torredembarra posa en marxa el 'Pla de Seguretat de Nadal' basat en la proximitat\nLa Policia Local immobilitza més de 300 productes en establiments multipreu per incomplir la normativa\nLa Policia Local immobilitza més de 300 productes en establiments multipreu per incomplir la normativa AJUNTAMENT DE TORREDEMBARRA\nDissabte, 18 Desembre 2021 11:55\nAmb l’arribada del Nadal l’afluència de públic en les àrees comercials i de serveis de la població s’incrementa de forma molt significativa. Per a contribuir a una major seguretat d’aquestes zones, l’Ajuntament de Torredembarra ha engegat el 'Pla de Seguretat - Dispositiu policial - Nadal 201', que es desenvolupa de forma prioritària en la zona del centre – eix comercial i el polígon industrial Roques Planes.\nPer part de la Policia Local i els Mossos d’Esquadra s’efectua un reforç d’agents amb els patrullatges mixtos entre cossos per tal d’augmentar els nivells de prevenció i compromís de servei mitjançant l’estratègia d’un model de treball basat en la proximitat. D’aquesta manera, s’han dividit les zones comercials de la població en quatre sectors que seran coberts diàriament per 5 agents de seguretat ciutadana i proximitat, 2 agents de trànsit i 1 caporals.\nAquest pla, vigent des del dia 10 de desembre i fins al 7 de gener, té com a objectius principals prevenir la comissió d’actes delictius, vetllar per compliment de les mesures Covid-19, vigilància de la venda ambulant il·legal, garantir els drets de consumidors i usuaris, garantir la seguretat vial, etc.\nDins del pla es contemplen les següents campanyes; de control de mesures de seguretat Covid-19, control d’alcoholèmia, de seguretat i proximitat amb patrullatges mixtos i campanya de seguretat al consumidors amb inspecció d’establiments multipreu.\nDe fet, aquesta setmana s’han dut a terme aquestes inspeccions en un total de vuit establiments en diferents punts del municipi, aquesta vegada acompanyats i amb la col·laboració d'una sotsinspectora de Treball i una inspectora de l'Agència Catalana de Consum.\nBaixen els objectes amb deficiències\nS’ha constatat que cada any són menys els objectes amb deficiències. Tot i així, s’ha ordenat la immobilització i reetiquetatge de més de 300 productes. Els agents han detectat una reducció de les infraccions, aquesta millora és deguda al coneixement adquirit per part dels mateixos comerciants, els quals han anat verificant que les joguines que tenen a la venda s'ajusten a la normativa.\nD’altra banda, únicament un 5% dels productes han estat destruïts voluntàriament pels comerciants, per no ser aptes per a la venda.\nTambé s’han obert diversos expedients per infraccions a la normativa de Treball i s’han retirat de la venda 76 mascaretes per no tenir les garanties sanitàries suficients i ser perillosa la seva utilització. Les diferents deficiències detectades per part dels agents, en l’àmbit administratiu local, seran posades en coneixement dels diferents departaments municipals per donar inici els tràmits administratius pertinents.


Molts medicaments lluiten contra els símptomes dels constipats però no ataquen directament la seva font\n27/04/2018 17:34 | Actualitzat a 27/04/2018 21:12\nDescobreix els millors remeis naturals per lluitar contra els refredats | Cedida\nEls canvis de temperatura típics d’èpoques de l’any com l’actual proporcionen un terreny ideal per als bacteris i els virus que originen els constipats que ens afecten i molesten, en general, a tots.\nHi ha diversos medicaments que serveixen per mitigar els símptomes dels refredats, però no són capaços de curar-los totalment. Per aquesta raó, et suggerim 6 remeis naturals ideals per combatre els refredats que poden ser una bona alternativa als fàrmacs existents perquè tenen la mateixa eficàcia i són més respectuosos amb la salut.\nArticle relacionat: Com distingir els símptomes del refredat comú i els de la grip?\nEfectes del constipat i desenvolupament\nEls constipats comuns afecten a molta gent que està exposada al fred de l’hivern o als canvis de temperatura constants. Fins i tot, els aires condicionats que utilitzem a l’estiu poden contribuir a refredar-nos. Per aquesta raó, un gran volum de la població mundial pot patir-ne amb regularitat i en un grau més o menys important.\nEls constipats solen encomanar-se molt fàcilment i de manera veloç, perquè els virus que els originen es poden transmetre a través dels esternuts, les secrecions del nas i la tos.\nEls efectes més habituals d’aquests virus són tos, mal de cap i de gola, debilitat, molèsties als músculs i secreció de mucositat a través del nas —tot i que alguns cops els mocs poden acumular-se al conducte auditiu i originar una otitis.\nEls medicaments per combatre els refredats que trobem a les farmàcies serveixen per contrarestar aquests símptomes, però no n’ataquen la font perquè sovint el seu desenvolupament és regular i marxa tot sol.\nLes diferents etapes del constipat habitual sovint són semblants entre els afectats. Sol iniciar-se amb mal de gola lleuger i malestar general, per després continuar amb el degoteig del nas —també conegut com a rinorrea—, la congestió nasal, la irritació dels ulls i els esternuts. Aquests efectes van passant lentament a mesura que avancen les hores i els dies, fins que fa 7 dies que dura.\nEls constipats poden provocar símptomes diversos com el malestar general o el mal de cap | Cedida\nEls 6 remeis naturals més eficaços contra el refredat\nSi no et vols medicar sense finalitats curatives i només et molesten els símptomes del refredat comú, descobreix els 6 remeis naturals per al refredat que t’ajudaran a mitigar la tos, el mal de gola o la congestió nasal, entre altres dolències.\n1. Consumir sal barrejada amb aigua\nQuan tenim congestió nasal —un símptoma molt freqüent derivat dels refredats—, podem passar-ho força malament per culpa de les dificultats per respirar pel nas. A banda de dormir malament, molts cops quan tenim el nas tapat hem d’acabar respirant per la boca i això moltes vegades causa dolors abdominals derivats dels gasos que es poden acumular amb aquesta respiració.\nPer solucionar aquesta dolència amb un remei natural i casolà, només ens caldrà una mica d’aigua i sal: col·loca mitja culleradeta de sal dins de mig got d’aigua tèbia i també afegeix-hi un xic de bicarbonat —un quart d’una cullera. Remena bé la barreja i després introdueix-ne un parell de gotes al nas: t’adonaràs que els mocs van alliberant-se de les foses nasals.\n2. Fer gàrgares amb farigola i aigua\nSi tens molta tos molesta i et notes la gola molt irritada, fer gàrgares amb farigola i aigua calenta et pot donar un cop de mà a l’hora de mitigar aquests símptomes tan incòmodes.\nPer tal de fer-ho, només et caldrà bullir diverses fulles de farigola durant aproximadament 20 minuts. A continuació, cola la barreja i afegeix-hi llimona i vinagre per tal de potenciar l’efecte desinfectant del beuratge.\n3. Beure infusions de gingebre\nDiversos estudis han demostrat les grans virtuts del gingebre per a la salut. Aquesta arrel, entre altres, té propietats antitussígenes, antiinflamatòries i també expectorants, ideals per reduir les molèsties derivades del mal de cap, la congestió nasal i la mucositat que ens deixen els constipats.\nPer elaborar una infusió de gingebre, et caldrà mig litre d’aigua bullent i un tros de branca de gingebre. Fes que bulli uns quants minuts i després ja t’ho podràs prendre. Et pots beure la infusió directament així o posar-li un toc de llimona i mel, ingredients que també t’ajudaran a lluitar contra el constipat —tal com veuràs tot seguit.\nArticle relacionat: Àloe vera, eucaliptus i gingebre, alguns dels millors aliats per a la teva salut\nLes infusions amb llimona, mel i gingebre van molt bé per als constipats | Mejor con Salud\n4. Ajudar-nos amb la llimona i la mel\nD’una banda, la llimona té un potent efecte desinfectant que ajudarà a acabar amb els virus i els bacteris de manera efectiva i farà que la curació del constipat vagi molt més de pressa. D’altra banda, la mel, a causa de la seva densitat, és molt beneficiosa per calmar la picor de la gola.\nLa preparació no té gaire secret, i probablement te la deus haver fet alguna vegada: barreja dues cullerades de mel i el suc de mitja llimona dins d’una tassa amb aigua ben calenta, remena-ho bé perquè es barregi tot i ves-t’ho prenent a glops petits perquè faci bé el seu efecte.\nTambé et pot interessar: No tota la mel és pura i hi ha maneres de descobrir-ho\n5. Prendre bafs d’eucaliptus\nA causa dels olis volàtils i l’aroma que té, l’eucaliptus gaudeix d’unes propietats antisèptiques i descongestives molt intenses. Entre altres, conté eucaliptol, un component amb propietats mucolítiques que va molt bé per tal de descongestionar les vies respiratòries i ajudar-nos a respirar millor.\nPer això, una de les millors maneres per tractar el refredat amb l’eucaliptus és prendre’n en forma de baf per inhalar-ne el vapor. Només cal barrejar unes quantes fulles d’eucaliptus amb aigua ben calenta i, aleshores, ens haurem de situar ben a prop del recipient respirant profundament durant una estona.\n6. Preparar una infusió d’all\nDes de temps immemorials l’all ha estat un ingredient molt reconegut i valorat per les seves grans qualitats antisèptiques. Ajuda a enfortir el sistema immunitari i, per això, fa que l’organisme quedi més protegit contra les amenaces de virus i bacteris. A banda, s’ha demostrat que contribueix a millorar el funcionament pancreàtic i hepàtic.\nSi es vol lluitar contra els constipats, és aconsellable consumir-lo en forma d’infusió: posa aigua al foc i afegeix-hi tres dents d’all. Deixa que bulli 10 minuts i, a continuació, beu-te la preparació. Per millorar-ne el gust, s’hi pot afegir mel. T’ajudarà a mitigar les molèsties derivades de la tos i el mal de gola.\nArticle relacionat: Els 7 millors remeis naturals per fer passar la ressaca


La cooperativa manresana «Fent País» ven més de 30.000 capses regal - Regió7 :: El Diari de la Catalunya Central\nLa cooperativa manresana «Fent País» ven més de 30.000 capses regal\nPreveu tancar l'any 2017 amb una facturació d'un milió d'euros i un creixement del 20%\nacn | manresa 11.12.2017 | 18:33\nPrimer pla de la caixa regal, al fons, les oliveres de Migjorn. ACN\nLa cooperativa de Manresa 'Fent País' ja supera les 30.000 capses regal venudes des que va arrencar la seva activitat l'abril de l'any 2013. Es tracta d'una capsa regal que ofereix 'packs' de lleure per a famílies i en aquests moments la cooperativa compta amb una xarxa de distribució de 400 punts de venda arreu del territori català. Segons informa 'Fent País' en un comunicat, la cooperativa preveu tancar l'any 2017 amb una facturació d'un milió d'euros i preveu un creixement del 20%. Entre les propostes que es troben a les capses regals de 'Fent País' hi ha, per exemple, una garoinada a bord d'un veler d'època, una observació astronòmica al Pirineu amb tast de licors, una ruta per petits pobles de l'Empordà en bici elèctrica o una visita a una cerveseria artesana. Com a novetat, 'Fent País' ha incorporat la possibilitat de regalar experiències fora de la capsa regal i també la compra de lots de productes de la terra.\n'Fent País' assegura que les seves propostes tenen dos elements en comú: el compromís social de totes les empreses que formen part del catàleg d'experiències i l'interès per descobrir el territori d'una manera autèntica i respectuosa. Des de la cooperativa manresana asseguren que, a diferència de les tradicionals caixes d'experiències, ells no ofereixen "conduccions en Ferrari, ni tractaments de luxe, ni tampoc propostes procedents de grans grups hotelers". A 'Fent País' "hi predominen els masos de turisme rural catalans, els restaurants que cuinen amb producte local, les visites a cellers", entre d'altres.\nCom a novetat, la cooperativa manresana ha introduït al seu web la possibilitat de reglar experiències fora de la capsa regal. Fins ara, 'Fent País' tenia la limitació d'oferir propostes que s'ajustessin als diferents preus de les caspes regals, però a partir d'ara s'obre la porta a poder regalar caps de setmana temàtics o experiències estacionals amb tot inclòs. A més, a partir d'ara també es poden comprar lots de productes de la terra a través de la pàgina web de 'Fent País' amb l'objectiu de posar en valor els petits productors del territori.\n'Fent País' és una cooperativa que va néixer l'abril de 2013 de la mà de cinc joves bagencs amb l'objectiu de crear una xarxa de petites empreses turístiques arrelades al territori. A dia d'avui, l'empresa ha venut més de 30.000 unitats gràcies a una xarxa de distribució de 400 punts de venda.


El Cor Rock d'Encamp, segona actuació del cicle 'Vermuts musicals'\nEl concert tindrà lloc aquest diumenge a la terrassa de la Coma del camp de neu d'Ordino-Arcalís a les 13 hores\n2 min. Ordino 30/01/2019 12:25\n651x366 La terrassa de la Coma del camp de neu d'Ordino Arcalís on tindrà lloc el concert del Cor Rock d'Encamp aquest diumenge. / ORDINO CLÀSSIC La terrassa de la Coma del camp de neu d'Ordino Arcalís on tindrà lloc el concert del Cor Rock d'Encamp aquest diumenge. / ORDINO CLÀSSIC\nEl comú d'Ordino i la Fundació Crèdit Andorrà han presentat aquest dimecres, a través d'un comunicat, la segona actuació del cicle 'Vermuts musicals' que s'emmarca dins la programació de l'Ordino Clàssic. El concert tindrà lloc aquest diumenge 3 de febrer a la terrassa de la Coma del camp de neu d'Ordino-Arcalís, a les 13 hores, i anirà a càrrec del Cor Rock d'Encamp, sota la direcció de Jordi Porta i Gil Blasi.\nAquesta formació coral interpretarà quatre temes, el primer dels quals és 'Medley', del musical 'West Side Story' de Leonard Bernstein. En segon lloc cantaran 'Don't stop believing', un tema de la banda de rock Journey, seguit de la cançó 'Man in the mirror', de Michael Jackson. Per tancar l'actuació, el Cor Rock presentarà el tema 'Hear our voices', una cançó que van compondre amb Jim Papoulis durant la seva estada a Nova York.\nEl Cor Rock és el cor de l'escola andorrana de segona ensenyança d'Encamp i el conformen una seixantena d'alumnes d'entre primer i quart curs i alguns professors. Generalment, interpreten versions corals de música pop, rock i de les llistes d'èxits. Aquest cor ja ha actuat en nombrosos actes a Andorra, França, Espanya, Anglaterra i cal destacar les actuacions a la seu de les Nacions Unides de Nova York i a la del Consell d'Europa a Estrasburg.\nAmb el cicle 'Vermuts musicals', els alumnes de les escoles de música d'Andorra i les corals infantils tenen l'oportunitat de demostrar el seu talent en un dels seus primers escenaris. Aquestes actuacions tenen l'objectiu que els esquiadors i els visitants puguin fer el vermut acompanyats de música en directe.\nEl pròxim 17 de març, es farà el darrer dels concerts programats en aquest cicle i els intèrprets seran els Petits Cantaires lauredians. D'aquesta manera, l'Ordino Clàssic dona l'oportunitat als joves músics d'Andorra de compartir cartell amb els grans músics internacionals programats.


ESCORRIALLES: 01/01/2015 - 02/01/2015\nEtiquetes de comentaris: aquarel·la, castell, ESCORRIALLES\ntot el cos insuflat de vel\ncom cortina plegada\nno sospira incloent l’alè...\nVençuda ha caigut\nen l’èxtasis, parany que nega\nque t’enlairis, rebel·lant-te\ncontra el mal vent que t’ajoca.\nVeus la paròdia del teu viure.\nVoldries ser insurrecte, insurgent\nen un passat de llàstimes\ni et trobes, sí, vençuda\ni els teus somnis esperen retorn.\nAixeca’t...!!! Que el ventijol no et mou el vel ?\nNo saps que ets tu que pot més que la massa\nque et pega al clatell i et sotmet ?\n17.-L’atenció desmesurada d’un\npot provocar l’atenció de molts.\nEtiquetes de comentaris: ajaguda, aquarel·la, escorriaslles\nFred i vent no en volien saber res\nde les cabòries de les fulles del arbre.\nCaigudes a terra no sabien si volarien\na altres llocs més acomodats\no serien maltractades, fins podrides\nrevertint seu cos de nou al lloc on la saba\nxuclà la seva excelsitud un dia verda\nfent de vestimenta al ramatge inquiet.\nDes del seu nou regne sospiraven\nen retorn a l’èxtasis que un dia cregueren veritat\nAra, caigudes, inermes, no serien ni elles,\nse’ls negaria els seus somnis d’eternitat.\nDE REBAIXES 15.- ANTON.- T.E.- 22- 1-15\n15.- Li deien que era un FRESC i es tapava amb una manta...\nQuan li digueren MANTA es posà fresc... i sense suar ?\nEtiquetes de comentaris: aquarel·la, ESCORRIALLES, fulles\nLES PANCARTES... aquarel·la\nLes pancartes escrites es miraven\nllançant-se en cara seves proclames...\nPensa, no pensis, pensa, no pensis\nSeu, no seguis, seu, no seguis...\nAixeca’t, no t’aixequis, aixeca’t, no t’aixequis...\nCorre, no corris, corre, no corris...\nI així anava continuant el diàleg.\nDesfulla, no desfullis, desfulla, no desfullis...\nI es va fer nit i ningú gosà tocar les margarides\ni va ser la fosca extensa que no deixà veure\ncom clarejava el nou dia.\nDE REBAIXES 15.- ANTON.- T.E.- 20-1-15\n13.- Molt bones raons callen i canvien de parer davant del diner\nque arriba i conviden amb avidesa a bossa pròpia.\nEtiquetes de comentaris: aquarel·la, ESCORRIALLES, pancartes\nEtiquetes de comentaris: aquarel·la, ESCORRIALLES, plor, rialla\nLA CROSSA... boli ràpit\nQuan feia record de quan va alliçonar-se amb la crossa\nemprenia vol al lluny, passant amb ella muntanyes i plans...\nEn una relliscada greu, coses del camí, va jeure seva amiga\nesbocinada, inservible... Sols com peça de museu\nella que física, mental i espiritualment havia set seva companya.\nPlor neguitós i angoixa fluida eren el desencant per la pèrdua\nSols en el capítol del temps units els dos seria immensament recordada\nla seva crossa, la excelsa, ja no l’acompanyaria en seu andar.\nCarícia i parla eren perdudes per sempre, ja no la recobraria...\nPotser el mateix record del seu traginar constantment amb ella\nli feu veure que no caminaria bé sol... En buscaria una altra ?\nQuina li vindria bé per ajudar-lo ? El seu dilema, necessitat...\nSense desfer els lligams autèntics que el fermaven eternament a ella\nProvà de buscar altra companyia... Ho aconseguiria ?\n9.- La seva frase lapidària li propicià grau d’imbècil,\nEtiquetes de comentaris: boli ràpit, crossa, ESCORRIALLES\nQUÈ DIRAN DE MI ?... boli ràpit\nEtiquetes de comentaris: boli ràpit, escorriaslles, què diran de mi\nGOTES D'AIGUA... boli ràpit\nGotes grosses d’aigua queien damunt seu atormegant-lo.\nImaginà en elles diamants, turqueses, maragdes, robins ...!!\nPer la clepsa li ressuscitava una riquesa nova...\nHo guardaria ,les mans serien poc per activar-se fent-ho seu,\ndesprès en vendria, a quin preu, a qui, com s’ho faria... ?\nMirant el cel meditant i donant gràcies de tanta gràcia\nun peu li relliscà i caigué de narius al terra...\nDel terra volgué recollir aquell seu tresor immens !!\nMans i boca famolencs es trobaren en el desencís\nl’aigua era aigua, solament aigua...!!!\nDE REBAIXES 15.- ANTON.- T.E. – 13-1-15\n7.- Seva habilitat era fer-se el sord davant la cridòria ...\nI els altres creien que escoltava !!\nEtiquetes de comentaris: aigua, boli ràpit, ESCORRIALLES\nL'ARBRE SEC... aquarel·la\nNo m’esgarrapis la pell –\nli deia a l’estarranc de l’arbre sec\nque encara conservava urpes dúctils\ncom quan circulava prop de la grandesa .\nEncongit el cap, amb el braç lleuger es protegia\ni la fera – deplorat arbre – li ensenyava la ditada\nque avui s’enrunava dins d’osca carícia...\nEl front seu fou rascat i una goteta de sang es feu veure\ni va explotar avall com senyalant camí.\nNo maleí l’arbre. Sabia que l’esgarrap inconscient\nno provenia de mals havers, ni males arts\nara, les rames eren mers branques insensibles penjants\nsense vida i ocupaven un lloc immòbil i estàtic\nAbans, el seu frec li encantava con dits de noia,\nmans allargassades que sempre li retien carícia.\nAquell glopet de sang era tinta per firmar nou existir.\nDE REBAIXES 15.- ANTON.-T.E.- 9-1-15\n5.- Qui no s’ha ofegat mai en el mar de la neciesa\nescoltant converses de sers mandataris?\nEtiquetes de comentaris: aquarel·la, arbre sec, ESCORRIALLES\nTEIXIR, DESTEIXIR... aquarel·la\nTeixeixo i desteixeixo el meu vestit,\n- vesta de baluerna vella que camina –\ncom si els descosits fossin moments inquiets\nen que la suorada volia sender d’estrip.\nEl fil de l’existir m’ajudava a cosir\ntots els desperfectes que se’m produïen\ni la llana sobrant revertia en coixí\non deixar-hi colze o cap en repòs.\nTot això va seguint amb prou coratge\ni acostumat al desgavell de desgast de roba\nquasi em veig content el set que no em desllueix\nla meva figura plena de recosits amables.\nAixí vivim amb l’agulla reparant\nels moments aguts on la camisa ha canviat\nl’origen que la feu nova d’estrena...\nPerò, vet aquí que, per davant de tothom,\ncircula i,acostumats als canvis, la reconeixen.\nDE REBAIXES.- ANTON.- T.E..- 8-1-15\n4.- Les margarides al no estar decidides\nen seva opinió es quedaren en el SI-NO,SI-NO...\nEtiquetes de comentaris: aquarel·la, desteixir, teixir, wscorrialles\nLa realitat de les flors és ser-ho plenament.\nPer què volen eternitzar-se en ser colors ?\nDE REBAIXES 15.- ANTON.- T.E.- 7- 1-15\n3.- La peresa com la por ens l’hem\nde treure del damunt sense mirar-les,\nno sigui que ens hipnotitzin.\nEtiquetes de comentaris: abstracte, aquarel·la, ESCORRIALLES, flors\nPublicat per rebaixes a 6:13 Cap comentari:\nEtiquetes de comentaris: aquarel·la, claudi esmel, ESCORRIALLES\nENS HA DEIXAT L'AMIC JOAN JORNET ABELLA... aquarel·la\nEn la gran vallada on l’airet tremola\nl’espiga de blat a punt de sega...\nEn el camp vorejat de muntanya\nel roig de la rosella n’és bandera...\nEn el bosc proper, ple de ramatge verd\nl’arboç ensenya llustrosa cirera,\nEn ginebre, en son ramatge punxent,\nhi remenen ginebrons pinsà i cadernera\ni del oliver lluent que llaura Juan i tractor\nescarba del terra els cucs la finolis pastorella.\nAltres ocells volen per la vallada\nremirant el gra del blat i la esvelta rosella...\nD’un nin de cinc anys mans treballen\ndels pètals, encisat, ramell arreplega...\nSon els records d’infant de Juan\nquan la tendror de menut en cor hi era...\nAquell dia es sentia transportat\namb el blat groc i vermella rosella...\nEn colliria un munt, un munt, un munt,\nl’espiga entre llavi i dents, rosella a orella...\nPujaria a dalt del tossal mes alt\ni seria del terme l’anxaneta\ni beneiria el terme, infant de gran cor,\nell que estima abans que res a la mare terra...\nAvui ens ha deixat l’amic JUAN ... !!!\nL’espiga de blat i la roja rosella\nen seus llavis es feien paraula d’or\ni apassionament per la dignitat de nostra terra..\nREBAIXES 15.- ANTON.- T.E. – 2/3 – 1- 14.\nPublicat per rebaixes a 4:06 1 comentari:\nEtiquetes de comentaris: aquarel·la, ESCORRIALLES, joan\nFELIÇ ANY DE GRÀCIA... boli i aquarel·la\nContinuem en nostre camí\ni que la passa no errem...\nBojos per que pensem\nen la Felicitat de tots ?\nQue no se'na apagui el llum...\nde la bondat, honradesa, convivència,\nque la ma no es cansi d'ajudar...\nque el peu vagi on veu necessitat...\nque la paraula porti pau...\nque puguem escoltar l'amor...\nque la llibertat no s'hagi de demanar...\ni desgranant aquest rosari\nens sentim dignes de ser humans.\nFELIÇ ANY DE GRÀCIA 2015\nque tothom el tingui permanent i digne\nsense xafar la llanterna que ens il·lumina.\nANTON.- T.E.- 1-1-15\nEtiquetes de comentaris: aquarel·la, boli, ESCORRIALLES, felicitats


Una genialitat de Roger Canadell dóna avantatge a l'EFAC - EFAC Almacelles\nUna genialitat de Roger Canadell dóna avantatge a l’EFAC\nPosted on 5 d'agost de 2018 by Redacció\nAcaballes del partit. Chorro, tirant d’experiència, força una falta a la frontal que suposa la segona groga per Feher. Un confiat Roger Canadell agafa la pilota i la planta. Mira el porter i la barrera i busca un espai que només ell és capaç de veure. Per allà llença una pilota que acaba al fons de la xarxa fent inútil l’estirada del porter del Lleida Esportiu B. Així va aconseguir un valuós 0-1 que permet l’EFAC afrontar la tornada d’aquests quarts de final de la Copa Lleida amb una certa tranquil·litat.\nVictòria important per començar amb bon peu la defensa del títol que va arribar en un partit on els de Radosav Radulovic, que van imposar la seva veterania davant un rival ple de joves talents i molt més rodat, van deixar molt bones sensacions. Especialment, al començament d’un matx que van dominar sense gaires dificultats, tot i que els va faltar un petit punt de velocitat en atac, guanyar més pilotes dividides i aprofitar millor les segones jugades. Malgrat jugar a plaer durant moltes fases del partit, el conjunt almacellenc, que va buscar constantment a uns solitaris Montoy, Lozano i Oscar Canadell que poc van poder fer durant la primera meitat, no va ser capaç de crear grans ocasions de perill.\nL’oportunitat més destacable dels primers 45 minuts va ser pel Lleida B, que també va veure com Adrià Gené gairebé inaugura el marcador en una jugada a pilota aturada. Afortunadament pels interessos de l’EFAC, Jordi Chiné, que va tornar a oferir tot un recital sota pals, va poder aturar un potent xut del filial lleidatà des de l’interior de l’àrea. Quant als visitants, que van demostrar una gran millora defensivament parlant, la més clara va arribar de la mà de Roger, que va intentar sorprendre en una falta lateral.\nNo va canviar gaire la dinàmica del partit, ni la crítica climatologia, en una segona meitat on tots dos equips van pagar els esforços fets anteriorment. En aquest sentit, els almacellencs, que tot i donar una bona imatge encara han d’aconseguir jugar com un bloc molt més unit, van saber gestionar millor les seves energies. Això sí, el seu joc, basat en una sòlida defensa i un atac amb moltes variants, no va canviar gaire. Fruit d’aquest, va arribar la jugada amb més perill de l’EFAC a la segona part. Montoy, després de baixar una de les moltes pilotes que li van penjar durant tot el matx, va intentar superar Auger amb una bonica vaselina que va estavellar-se contra el pal.\nFinalment, quan ja tothom donava per molt vàlid l’empat després d’un partit de molt desgast físic, va arribar la genialitat de Roger, qui ja porta dos gols en aquesta pretemporada. El seu magnífic xut va permetre l’EFAC avançar-se poc abans que l’àrbitre xiulés el final d’un matx on el millor, a part del resultat, va ser, de nou, veure com es plasmaven sobre la gespa tots els conceptes proposats per Radulovic.\nGaleria de fotos: https://flic.kr/s/aHsmkp5L4f\nResum del partit de Segrià TV:\n← Comença la reconquesta!\nRoger Canadell: “Volem tornar a guanyar la Copa Lleida” →


Necessita un psicòleg un web? - PsicoEmprende\nSegurament hi hagi mil maneres de vendre però cap s'aplica i s'aconsegueix automàticament. Así que hoy te voy a hablar de algo fonamental en el món online i que et posarà en el bon camí sobre la venda de les teves serveis.\n7 motius per a crear la teva Web o Blog:\n1: Les vendes augmenten.\nTener una Página Web és la manera més barata de donar-se a conèixer. Un altre tipus de publicitat sempre serà mes costosa.\n2: Un web professional et atorga reconeixement.\nla presencia en internet es fundamental per donar una bona imatge de prosperitat i estabilitat.\nDepenent exclusivament de tu qual imatge d'empresa vols mostrar.\nLa web farà que la teva consulta sigui coneguda per un immens nombre de negocis o persones (futurs clients), no sólo de tu ciudad, sinó que de qualsevol part del món.\n4: el web fidelitzarà a clients ja existents.\nAmb el teu bloc, el teu negoci es comunica millor amb els seus actuals clients, informant-los constantment dels nous serveis, sense haver de recórrer a publicitat.\nA més, tener una web redueix el risc de perdre clients a causa d'altres competidors que hayan encontrado a través de sus páginas o blogs en internet.\n5: Millora la comunicació.\nSe millora la informació i comunicació que s'ofereix als clients actuales o futuros, a proveïdors, a socis i col·laboradors, empleats i entorn social.\nLa seva comunicació mitjançant una web ajuda molt a transmetre de forma eficaç els valors i ideals del teu negoci.\n6: Els clients augmenten.\n7: Estalviaràs en costos de publicitat.\nEls costos de comunicació es redueixen en disposar d'una web donde promocionar su empresa gracias a un canal de comunicació obert 24 hores al día durante los 365 dies de l'any.\nVisita dos exemples:\nBLOC + WEB: tuyopsicologos.com // WEB: grupomultiweb.com\nMariano J. musa. desenvolupament, disseny i programació web.


Com publicar al Dipòsit Digital de la UB\nSi esteu interessats en publicar al Dipòsit Digital de la UB cal que prèviament us poseu en contacte amb el CRAI (dipositdigital@ub.edu) per tal d'establir el procediment de publicació més adient.\nEls processos d'edició i introducció de documents són senzills i permeten establir procediments de revisió diferents segons les necessitats dels usuaris i de les col·leccions.\nEl Dipòsit Digital de la UB publica documents, recursos docents i altres publicacions institucionals d'ús públic.\nAquests documents es publiquen en col·leccions, i que les col·leccions en el Dipòsit Digital s'organitzen en cinc grans comunitats "Docència" ,"Institucional", "Mediateca", "Recerca" i "Treballs de l'alumnat".\nSi voleu publicar per primera vegada en una col·lecció ja creada heu d'anar a "El meu dipòsit" - "Usuaris nous" per poder crear-vos un codi d'usuari i contrasenya, i enviar un missatge a dipositdigital@ub.edu per dir en quina col·lecció voleu publicar. Si sou professor i entreu amb l'identificador i contrasenya personal de la UB esteu ja autoritzats automàticament per a fer lliuraments a la col·lecció OMADO.\nSi ja teniu codi i esteu autoritzats per publicar en una col·lecció determinada, heu d'anar a "El meu dipòsit" i introduir la vostra adreça de correu i "Començar un nou lliurament" a la col·lecció desitjada.\nSi la col·lecció no està creada heu de posar-vos en contacte amb el CRAI per tal d'establir el procediment de publicació més adient. Per qualsevol dubte o suggeriment, si us plau, contacteu amb nosaltres: dipositdigital@ub.edu\nManual de l'usuari (lliurador de documents) Coordination by:University of Barcelona Learning and Research Resources CentrePowered by Feedback


El blog d'en Jaume: Catalunya mereix més?\nPublicat per Jaume P a 12:11 p. m.\nJa però resulta que la proposta d'Esquerra (Huguet - Saura _ Castells) era si fa no fa aquesta mateixa, Jaume.\nRecorda el meu resum:\n1. Una ATC consorciada\n2. Uns criteris de solidaritat concrets (art. 202)\n3. Tendirem al Consorci\n4. Voldríem tenir infrastructures per PIB\n2. Els mateixos criteris de solidaritat (art. 206)\n3. Catalunya no podrà ser discriminada en el sistemes financer global\n4. Infrastructures per PIB durant set anys\nPer cert. Acord de l'Estat per publicar les balances fiscals.\nFrancament, la distància entre l'Estatut del 30/09 i lactual en matèria de finançament és més feble de la que intentes presentar. De veritat.\nHo veurem si surt, i de veritat desitjo que tinguis raó, si surt.\nDeixam desitjar que NO surti si no ho veig negre sobre blanc. Per mi si que es una gran diferencia que tinguem els calès i que el tracte sigui bilateral (BCN) o que tingui els calès Madrid (i els números).\nL'acord de l'Estat sobre publicar les balances es per el 19 no?\nAmb ZP dient com va dir a Andalusia que 12000 M d'€ (mes solidaritat i FCI, tot aixó d'on sortirá?). Dient que Catalunya ni perd ni ha perdut mai posicions amb Solves dient que ni un duro de finançament més, amb Ibarra i Bono sortintse amb la seva (recorda: "Catalunya es una Nació" no surt ni al proleg). Nomes et demanaba una linia de texte jo. Era explicita per aixó. Lo del 4% amb criteris transparents. També val la de Gillem Lopez Casasnovas que diu que del excedent de recaptació no s'agafi mes del 50%.\nEstatut M es una M realment nano:\n1 ATC sin contenido segons Madrid (Noticia a el Pais 2/6)\n2 Criteris ja en teniem al 79.\n3 Per que? per la ordinalitat? Mai ho ha estat segons Madrid.\n4 FCI es resta pero ZP es portara be (per no ferho servir perque ho vareu posar lo de que es resti el FCI)\nVisiteu el Monestir del Frare Louis, un espai de literatura catòlica i de dretes. A casa meva hi teniu un plat a taula.\nEl tot per la pasta o res, no és la solució.\nLa pasta no construeix un pais lliure, just i digna, estar clar que ajuda, pero no es nomes la pasta, la pasta compra les animas i els ideeals...\nCatalunya mereix més, i tant que sí, mereix que hi hagui persones, ciutadans anonims que lluitin per molt més que la pasta.\nVale Esteve, no tot es la pasta, dacord, he exagerat.\nHi han els ideals i la lluita.\nPero lo del Estatut era per els calès.\nSi ens haguesin arreclat el tema financer votariem "Si", no creus?


El bot salvavides de Calafell: del cabreig d'un patró a tradició setmanal | Diari La República Checa\nEl bot salvavides de Calafell: del cabreig d’un patró a tradició setmanal\nREDACCIÓ24 Juny, 20220\nEl bot salvavides de Calafell amaga una llarga història possiblement desconeguda per a moltes persones del Camp de Tarragona. Des de fa dècades, existeix la tradició de sortir cada diumenge amb el bot aigua endins, fins a aturar-se i córrer d’un costat a l’altre per donar-li la volta. Aquesta activitat, que tan sols es fa en temporada d’estiu (maig-setembre), té el seu origen en el cabreig d’un patró dels anys cinquanta, que en perdre una carrera per mar va tombar el bot.\nDes de llavors, s’ha conservat la tradició de donar-li la volta a l’embarcació. Segons el president de l’associació a càrrec del bot, Salvador Raventós, és un acte que serveix d’homenatge a les vides que van salvar els antics membres de Salvament Marítim. I és que el primer bot salvavides de Calafell data de l’any 1920, com a mesura per rescatar els nàufrags dels vaixells de pescadors. Es tracta d’un dels més antics del territori que va ser copiat d’un model anglès.\nCap als anys 50, més poblacions comptaven amb bots de Salvament Marítim. En un moment determinat, es decideix organitzar una cursa a Sitges. Monis, el patró de l’embarcació calafellenca, és l’encarregat de liderar el seu bot fins a la victòria. De fet, anava en primera posició quan, per un error, va acabar perdent la competició. Del cabreig, el patró va començar a anar de costat a costat de l’embarcació fins que aquesta es va posar cap per avall.\nUnes dècades més tard, aquests bots van quedar desfasats, i en el cas de Calafell es va guardar al Museu del Port de Tarragona, on es va acabar fent malbé. Als vuitanta, es dóna vida a una reproducció. En l’actualitat es fa servir una tercera reproducció. Aquesta s’empra cada diumenge entre maig i setembre, així com en els dies especials on se celebren festes majors o actes religiosos.\nUn cabreig del patró que es va convertir en una tradició setmanal, i que ara s’ha modernitzat amb un punt femení. I és que fa unes setmanes, una tripulació majoritàriament femenina va donar-li la volta al bot per primera vegada en tota la història. Els temps canvien, però aquesta tradició perdurarà en el temps com una de les més estimades a Calafell.\npreviousJOSÉ LUIS MARTÍN: Ricomà no esperaba gobernar ni en el mejor de sus sueños\nnext17 detinguts per violència masclista durant la revetlla de Sant Joan


Olotx2 | Notícies\nA Olot el proper cap de setmana del 27-28 de febrer de febrer i l'1 de març, qui hi vagi pagarà per un i gaudirà per dos. L'Olotx2 es tracta d'una oferta que s'estén a restaurants, botigues, hotels i altres espais per promocionar el turisme i el comerç de la ciutat.\n35 allotjaments de la Garrotxa participen a la campanya Olotx2 posant a disposició unes 600 places d'allotjament per les nits del 27, 28 de febrer i 1 de març.\nEls allotjaments ofereixen dues nits al preu d'una, una nit d'allotjament al 50% del preu i/o dues habitacions al preu d'una.\nGaudeix dels 11.000 àpats que una trentena de restaurants de la Garrotxa t'ofereixen durant la campanya Olotx2.\nPaga per un i menja per dos als restaurants de la comarca dels volcans. Els restaurants oferiran el menú, segons la disponibilitat, en diferents torns per cada servei. Informa-te’n en el moment de la reserva i descobreix els menús gastronòmics que t'ofereixen.\nA més, una dotzena de bars icafeteries d’Olot posen a la teva disposició esmorzars, berenars i tapes al 2x1 durant tot el cap de setmana.\nUna seixantena de comerços se sumen a la campanya 2x1 amb importants descomptes i atractives promocions, i com a novetat d'aquest any, comerç obert amb botiga al carrer tot dissabte i diumenge al matí.\nA més, durant el dissabte 28 de febrer, al nou Mercat d'Olot podràs tastar i comprar a 2x1 producte fresc de proximitat i de qualitat!\nI de pas, aprofita per fer una visita a la ruta dels volcans i a la magnífica Fageda d'en Jordà.\nJa tens el pla perfecte per aquest cap de setmana!


Xavi Castillo torna a la Sala Trono | Sala Trono\nL'espectacle 'Xavi Castillo News!' estava previst inicialment només pel cap de setmana\nper Redacció divendres, 11 de desembre 2020 - 16:42h\nLa Sala Trono ha decidit afegir una funció per l'espectacle 'Xavi Castillo News!'. Es farà el proper dijous 17 de desembre i l'objectiu és que hi puguin assistir els espectadors de localitats veïnes de Tarragona que, per les restriccions de mobilitat per la pandèmia, no es podrien desplaçar fins a la ciutat el cap de setmana.\nAixí, l'obra de l'humorista valencià Xavi Castillo es representarà els dies 17, 18, 19 i 20 de desembre. L'últim cop que Castillo va actuar a la Sala Trono va exhaurir les localitats.\nConfien que no hi hagi més tancaments\nDes del 27 de novembre, la Sala Trono de Tarragona està en marxa. Coincidint amb la reobertura dels teatres amb el 50% de l'aforament, van tornar les actuacions a la sala tarragonina. En concret, es va començar amb dues produccions tarragonines, 'Hamlet machine', a càrrec de Carlos Andrés Pereira, i '¿Quién disparó a George Stuart?', de la companyia La Imperfecta encapçalada per Raquel Méndez.\nEn el moment d'anunciar la nova programació, el gestor i programador de la Sala Trono, Joan Negrié, ja preveia l'obertura entre setmana per acollir els espectadors de poblacions veïnes de Tarragona.\nDe moment, no s'ha passat de tram de desescalada i se segueix amb les mesures del primer tram, però es preveu un augment de l'aforament pròximament. Així mateix, per garantir les distàncies de seguretat, la Trono funciona amb les butaques del teatre Metropol.


Les dones s’incorporen, cada vegada més, a participar en el Repte 24 hores running – Ràdio Pego\nEsta prova de resistència que organitza des de fa 4 anys el club d’atletisme pegolí Dorsal 19, enguany també ha comptat amb la participació de l’escola d’atletisme que per primer any han gestionat. Per primera vegada, totes les persones que han corregut formaven part del club.\nDissabte passat, al voltant d’una hora abans de finalitzar les 24 hores running organitzades pel club d’atletisme pegolí, Dorsal 19, Ràdio Pego entrevistava el seu president, Juanjo Arbona, perquè ens valorara el IV repte. Afirmava que havia anat «molt bé» perquè «ens ho hem passat bé, ens hem divertit». Destacava Arbona que enguany, a diferència d’altres edicions, totes les persones que van participar en el 24 hores running van ser membres del club.\nRecordava el president de Dorsal 19 que durant els Reptes 24 hores es fan dos equips, s’intenta «classificar els corredors per nivell» perquè així «es posen dos corredors que tinguen el mateix nivell [en cada equip] per tal que la diferència [de quilòmetres correguts per cada equip] no siga tan gran». Una vegada les parelles fetes, el que fan és sortejar les hores d’eixida de cadascú.\nEnguany, com a novetat, hi hagut més dones participant en el 24 hores. Fins ara, estes solien caminar, però no córrer dins el que és el circuit i enguany hi hagut, almenys cinc dones que han cobert una hora cadascuna, Carmen Sala, Linda Blanco, Rosa Mari Bolta i les últimes, les encarregades de tancar el circuit, Núria Mengual i Eva Dominguis.\nAixí mateix, també incorporava al IV Repte 24 hores running l’Escola d’Atletisme. Explicava Arbona que han corregut a les 9 del matí i, «per edats, han fet, una, dos o tres voltes» i comentava que havien fet al voltant de 70 quilòmetres entre tots i totes les alumnes de l’escola d’atletisme que enguany gestiona Dorsal 19 i entrena Rafa Sastre. «Qualsevol persona pot començar a córrer i l’any que ve vindre i participar amb nosaltres. Convidem a tots», afegia Juanjo Arbona.\n← La música torna a convertir-se en un dels elements essencials de les Festes de Pego 2018\nPego s’agermana amb Bonoua →


territoris.cat 23:21 20/05/20\nBargalló ha volgut deixar clar que els centres educatius obriran aquest curs a mesura que es vagi entrant en fase 2 però que el que s'hi farà a dins no seran classes habituals sinó atencions puntuals i concretes segons cada etapa educativa\neducació juny escoles setembre planteja instituts\nEl conseller Josep Bargalló presenta el pla de reobertura\nL'anunci aquest dimecres del conseller d'Educació, Josep Bargalló, que es podran obrir les escoles a partir de l'1 de juny en els territoris que entrin en la fase dos, ha aixecat una important polseguera en el sector, encara que hagi puntualitzat que no es tracta de fer classe sinó d'oferir suport als alumnes i les famílies, segons recull el pla de reobertura de centres.\nSegons Bargalló la fase 2 de desescalada arribarà progressivament als diversos territoris, però tot sembla indicar que serà entre una vintena i una desena o menys de dies lectius abans de la finalització del curs, per la qual cosa no hi ha, doncs, ni temps suficient ni cap motiu organitzatiu o pedagògic per decidir de suspendre la docència telemàtica.\nEl responsable d'Educació ha explicat que durant el juny les direccions del centre hauran de fer els seus plans sobre en quines condicions es troben per complir les indicacions que els farà arribar el departamen la primera setmana del juny respecte a espais i professorat. Així, cada centre haurà de dir de quants espais disposa per acollir fins a 13 alumnes a infantil i primària i fins a 15 a secundària.\nUn cop disposi d'aquesta informació, Educació sabrà quins espais més enllà de l'àmbit educatiu es necessiten per acollir tots els alumnes. Bargalló ha assegurat que la prioritat és que tots els alumnes puguin fer classes presencials a partir del setembre i per això caldrà fer "cessió" d'espais de l'entorn dels centres que no són educatius i que poden ser privats. Hem de tenir com a prioritat que tots els alumnes puguin anar cada dia al seu centre, en algun cas entendrem el seu centre més enllà del que és ara, ha manifestat.\nEn aquest sentit, ha manifestat que fins que no finalitzi la preinscripció i la matrícula i es tingui aquesta informació sobre els espais no se sabrà fins a quin punt es necessitaran nous docents. Per això, ha afirmat que durant el juny es cobriran les baixes que hi hagi però no es contractarà nou professorat sinó que aquesta contractació es farà de cara al setembre.\nAl juny, centres oberts per atencions puntuals\nBargalló ha volgut deixar clar que els centres educatius obriran aquest curs a mesura que es vagi entrant en fase 2 però que el que s'hi farà a dins no seran classes habituals sinó atencions puntuals i concretes segons cada etapa educativa.\nA primària, la prioritat seran els alumnes de sisè que finalitzen etapa educativa, a qui se'ls farà un acompanyament. Pel que fa a l'atenció personalitzada per a alumnes en situació de vulnerabilitat, ha concretat que seran els centres els que hauran de determinar quins són. Ha obert la porta també a poder fer activitats en petits grups si així es considera necessari.\nA secundària, la ràtio s'ampliarà a fins a 15 alumnes que acaben etapa o s'han de preparar la selectivitat. Per aquests últims, els centres oferiran servei fins a la realització dels exàmens, previstos del 7 al 10 de juliol, i també es pot preveure fer activitats grupals si es considera oportú.\nPel que fa a les escoles d'educació especial, ha avançat que probablement s'haurà de fer una proposta gairebé centre per centre o fins i tot alumne per alumne, tenint en compte les especificitats d'aquests.\nAlerta als centres de màxima complexitat\nBargalló ha explicat també que fins aquest dimecres s'havien registrat 120.000 preinscripcions telemàtiques de les 140.000 previstes, per tant més del 80% s'han fet per via telemàtica. Tot i això, ha expressat la seva preocupació perquè han detectat un gruix d'alumnes vulnerables que no s'ha preinscrit de cap de les dues maneres. Per això, ha afirmat que no hi haurà inconvenient en ampliar el termini per aquestes famílies.\nEls centres d'alta complexitat tindran un treball específic pel que fa als espasi necessaris per poder fer la docència presencial, ja que acostumen a ser centres amb tots els espais buits i amb manca d'espais en el seu entorn immediat\nDe cara al setembre, també ha afirmat que caldrà garantir la connectivitat de tot l'alumnat per si en algun moment s'ha de tancar algun centre o confinar algun territori. Bargalló ha reconegut que l'obertura al juny serà un primer tast del que passarà amb l'inici del nou curs al setembre.\nBargalló, ha defensat que no ha presentat el pla fins aquest dijous, ja que les indicacions sanitàries per part de l'Estat es van rebre el passat dijous i aquest dimecres l'ha aprovat el Procicat. El conseller ha defensat no explicar cap document que no estigui aprovat i ha assegurat que els centres disposen ara de temps per preparar-se.


ppt_Presentacion_ConectaAhora by e-Inclusión Funda... 544 views\nDOC Session Sostenibilitat by Convergència i Unió 871 views\nDOC Sessions- Atur by Convergència i Unió 1070 views\n120530 apariciones en periodicos di... by Juan Miguel Moren... 257 views\nturismo by ANDREA ANDRADE 1447 views\nCredit Research by guest10ccde 2640 views\n1. Xarxa Digital dels barris La Salut i Llefià lasalut.llefia.org\n2. Qui som? Grup de treball amb persones d'entitats, associacions, serveis i veïns i veïnes del barri que pertanyen a les diferents comissions del Pla de Desenvolupament Comunitari de La Salut i Llefià.\n3. Introducció • Manca de comunicació entre entitats vs. Necessitat d'informació del veïnatge. • Que sigui un projecte que les mateixes entitats, associacions i veinatge dels barris puguin portar endavant. Conseqüència: Formació per les entitats, associacions, tècnics i veinatge dels barris.\n4. Procés • Reunió plenària del PDC a l'Abril de 2013. • Primer grup de treball amb persones d'entitats, associacions, serveis i veïns/nes del barri que pertanyen a les diferents comissions del PDC. • Reunions periòdiques amb aquest primer grup de treball.\n5. Què volem? • Un espai on les entitats, associacions i serveis del barri puguin publicar les seves activitats (fins i tot, recursos...). • Un lloc on el veinatge pugui consultar les diferents opcions que hi han als seus barris. • Amb el temps uns espai de participació on les mateixes entitats i els veïns/nes siguin els blocaires del barri :)\n6. Part tècnica • Espai web cedit per Llefiànet, també gestionen els usuaris/rols del bloc. • Espai independent. • Basat en Wordpress (codi obert). • Aprofitament d'altres fonts d'informació (fil de Biblioteques i hashtags #LaSalut #Llefià a Twitter). • Formulari de publicació al bloc. • Els continguts publicats estan subjectes a una llicència Reconeixement-NoComercial 3.0 de Creative Commons.\n7. Plana principal del bloc\n8. Formulari de publicació al bloc\n9. Rols al bloc • Administrador - té accés a totes les característiques d'administració del bloc. • Editor - publica i gestiona articles i pàgines així com també gestiona articles d'altres usuaris. • Autor - publica i gestiona els seus propis articles. • Col·laborador - gestiona els seus articles però no pot publicar-los. • Subscriptor - escriu comentaris i rep missatges amb novetats.\n10. Objectius del bloc • Conèixer el mapa de les institucions, entitats, associacions centres…. que trobem als barris de Llefià i la Salut. • Donar a conèixer les activitats socials, educatives, culturals,… que es generen als barris. • Ser un espai de relació entre les entitats i associacions dels barris. • I molt més que amb la suma de tothom anirem construint.\n11. Què s’hi pot trobar? • Notícies d’activitats culturals, educatives del barri. • • Mapa dels centres, entitats, associacions… dels barris. • Espai per generar projectes.\n12. Mapa d'entitats i associacions\n13. Formació • Sessions de formacio al Punt Òmnia Casal Civic Salut Alta. • Orientades als tècnics, entitats i associacions i veinatge.\n14. Continguts • Què és un bloc? • Importància del disseny per la lectura. • Com fer entrades a un bloc (escriptura, publicació,...), etiquetes.\n15. Properes formacions Proper curs al Juliol!!! Inscripcions del 1 al 4 de Juliol REPORTERS/ES DE BARRI Animeu-vos! :) Punt Òmnia Casal Cívic Salut Alta C/Pau Piferrer, 109 http://blog.xarxa-omnia.org/lasalut\n16. Animeu-vos a participar-hi! Podeu preguntar o sugerir ;-) Moltes gràcies! lasalut.llefia.org lasalut@llefia.org Presentació feta per: Laura M. Solana – Roger Melcior Punt Òmnia – Òmnium Badalona